Má (Kotleba, pozn.) tam ľudí, ktorí s plnou vážnosťou tvrdia, že holokaust sa nestal, 6 miliónov mŕtvych Židov je rozprávka, alebo Hitler nezačal vojnu.

Marian Kotleba má v radoch svojej strany ĽSNS niekoľko členov, ktorí v minulosti popierali holokaust. Výrok preto hodnotíme ako pravdivý. Milanovi Mazurekovi hrozilo v roku 2016 stíhanie za výrok na Facebooku, v ktorom sa vyjadril: „Neobhajujem žiadny režim, ale o tretej ríši vieme iba lži a rozprávky o 6 miliónoch a mydlách zo židov. O Hitlerovi sa učia samé klamstvá. " Polícia vtedy status nevyšetrovala ako trestný čin, nad čím vtedajšia ministerka spravodlivosti Žitňanská vyjadrila pochybnosť. Dnes už bývalý člen ĽSNS Marian Magát z kandidátskej listiny z roku 2016, opisoval Hitlera ako „ mierotvorca, skveli ekonom, recnik a clovek so srdcom na spravnom mieste .“ Holokaust bol pre neho „ Svindelkaust, tomu veria uz len k.koti .“ Alebo „ Holokaust je rozpravka “ a vyhladzovacie tábory sú „ kulisy pre idiotov, ktori platia za nieco, co sa nestalo ,“ ( zdroj : Denník N). Magát je obvinený z trestného činu popierania holokaustu. Na rovnakej kandidátskej listine sa nachádzal aj Štefan Jurík, ten v komentári na Facebooku tvrdil, že „ plynové komory tam (v Osvienčime, pozn.) nikdy neboli “ a že je to „ silné divadlo za veľa peňazí ,“ ( zdroj : Denník N). Zástupca strany ĽSNS a aktuálny kandidát za europoslanca, Milan Uhrík, v povolebnej diskusii v roku 2016 odpovedal na otázku Michala Kovačiča o popieraní holokaustu, že „ Každý človek má vďaka slobode prejavu právo vyhodnotiť udalosti a vytvoriť si vlastný názor. Prečo by to bolo popieranie holokaustu? ” a „ Ja neviem, či je to rozprávka alebo nie. ”

výrok
kandidátskej listiny
zdroj
kandidátskej listine
komentári
zdroj
diskusii


Už ste tu asi dva lebo trikrát hovorili fakty, ako že to je na vašej strane, ale hovorili ste a citovali ste slová, sú slová a sú fakty. Fakt je, Dzurindova vláda v roku 98 zmietla televíznu radu, ovládla opäť modrá koalícia v roku 2010 prichádza s vaším návrhom zmietnuť rozhlasovú radu, televíznu radu a zmocniť sa...

Prvá vláda M. Dzurindu nastúpila do úradu 30. októbra, v priebehu novembra 1998 došlo k podstatnej zmene v personálnom zložení Rady STV .

Zloženie Rady STV k 20. VIII. 1998 Mgr. Dušan Jarjabek (odstúpil 20. VIII. 1998 z funkcie predsedu Rady) Ing. Jerguš Ferko Mgr. Štefan Drozd Mgr. Ján Majerník (zvolený za predsedu Rady) JUDr. Darina Jelínková Igor Kovačevič Jozef Steiner Mgr. Boris Macko Mgr. Igor Švec

Zloženie Rady STV k 31. X. 1998 Mgr. Ján Majerník * Mgr. Dušan Jarjabek (vzdal sa členstva v rade z dôvodu výkonu poslaneckého mandátu v NR SR - 29.X.1998) Ing. Jerguš Ferko (ukončil funkčné obdobie 4. XI. 1998) Mgr. Štefan Drozd * JUDr. Darina Jelínková * Igor Kovačevič * Jozef Steiner * Mgr. Boris Macko (ukončil funkčné obdobie 4. XI. 1998) Mgr. Igor Švec * * Členstvo ukončené k 6. XI. 1998 v zmysle zákona čís. 335/1998 Zb

Zloženie Rady STV, zvolenej 10. XI. 1998 Doc. Štefan Bučko Ing. Václav Mika (vzdal sa členstva 30. IX. 1999) PhDr. Július Gembický Jeno Gorfol PhDr. Ladislav Kulik Mgr. Miloslav Luther PhDr. Miloš Mistrík, CSc. PhDr. Leopold Moravčík Mgr. Igor Švec

zložení Rady STV


Pán Kaliňák na ministerstvo obrany je, a to asi nemusím ani vysvetľovať, že prečo, je obrovský problém. Nielen kvôli tomu, že bol obvinený a bol by asi aj obžalovaný, ak by nebolo Maroša Žilinku, ale aj kvôli tomu, že ministerstvo obrany, samozrejme, robí veľké nákupy, ktoré často sú aj v režime utajení a kontroluje vojenské obranné spravodajstvo, aj sám pán Kaliňák mal väzby na obranný biznis.

Robert Kaliňák bol v minulosti obvinený a existuje dôvodný predpoklad, že by bol aj obžalovaný, keďže trojčlenný senát Najvyššieho súdu označil jeho obvinenie za dôvodné a stiahnuté bolo kvôli rozhodnutiu generálnej prokuratúry cez paragraf 363, nie kvôli rozhodnutiu súdu. Kaliňák má väzby na bývalého riaditeľa vojenského spravodajstva, ale aj na riaditeľov dvoch zbrojárskych firiem a sám jednu vlastní.

Bývalý minister vnútra, Robert Kaliňák, bol v spojení s kauzou Súmrak obvinený zo založenia zločineckej skupiny, zneužívania právomoci verejného činiteľa a z prezradenia daňového tajomstva. V apríli 2022 bol vzatý do väzby, z ktorej bol neskôr prepustený, keďže Najvyšší súd konštatoval, že neexistujú zákonné dôvody na Kaliňákovo stíhanie v kolúznej väzbe, avšak trojčlenný senát potvrdil, že samotné obvinenie je dôvodné . Generálna prokuratúra vedená Marošom Žilinkom nakoniec napriek tomuto konštatovaniu súdu obvinenie voči Kaliňákovi stiahla pomocou paragrafu 363 .

Robert Kaliňák má väzby na bývalého riaditeľa vojenského spravodajstva, Ľubomíra Skuhru. Skuhra je momentálne obvinený v kauze Vírus , v ktorej NAKA obvinila 16 ľudí kvôli podozreniu z tunelovania IT zakáziek, pri ktorom mal štát prísť o 74 miliónov eur. Skuhra sa podľa vlastných slov roky pozná s Kaliňákom.

Kaliňák mal väzby aj na Miroslava Výboha, ktorý sa priznal k tomu, že si s ním tyká. Výboh sa so svojou firmou Willing v minulosti angažoval na zakázkach spojených so servisovaním stíhačiek typu MiG-29 a zastupoval aj talianskeho výrobcu Leonardo, od ktorého štát za vlády Smeru kúpil dve dopravné lietadlá. Ďalej sa Kaliňák pozná aj s riaditeľom česko-slovenského holdingu CSG, Jaroslavom Strnadom, pričom CSG má záujem získavať štátne zakázky na Slovensku.

Samotný Kaliňák v roku 2019 založil firmu Liwa Arms Slovakia so sídlom v budove zbrojovky ZVS Holding v Dubnici nad Váhom. V roku 2019 tvrdil, že napriek slovu „arms”, teda zbrane , v názve, sa firma bude venovať strojárstvu. V obchodnom registri je však ako jedna z činností firmy uvedená aj výroba a vývoj zbraní alebo streliva.

obvinený
dôvodné
stiahla
paragrafu 363
Vírus
pozná
zakázkach
založil
zbrane
venovať


...zvolili ma za hlavného spravodajcu pre EÚ rozpočet.

Podľa verejne dostupných informácií bol Vladimír Maňka zvolený za spravodajcu Komisie pre rozpočet Európskej únie na rok 2010. Označenie "hlavný spravodajca" je uvádzané iba v správach v slovenskom jazyku. V ostatných dokumentoch sa o Maňkovi hovorí ako o spravodajcovi , spolu-spravodajcovi alebo ako o členovi komisie pre rozpočet. Komisia pre rozpočet má viacero spravodajcov a jedného predsedu. Tým je už od roku 2009 Alain Lamossoure z Francúzska. Výrok napriek určitej jazykovej nejasnosti hodnotíme ako pravdivý. Členovia komisie pre rozpočet sa menia každý rok. V komisii pre rozpočet na rok 2014 Slovensko zastupuje Vladimír Maňka na pozícii náhradníka. Za Slovensko je v danej komisii na pozícii náhradníka aj Peter Šťastný a jediným riadnym členom komisie/spravodajcom zo Slovenska je Sergej Kozlík. Dátum zverejnenia analýzy: 13.05.2014 Naspäť Nahlásiť chybu

správach spravodajcovi spolu-spravodajcovi členovi Komisia


V rokoch 2008 až 2010 za posledné 2 roky Ficovej vlády pribudlo 140 tisíc nezamestnaných.

Podľa Štatistického úradu SR priemerný počet nezamestnaných v rokoch 2009 a 2010 stúpol o 131,5 tisíc. Priemerný ročný počet nezamestnaných v roku 2008 bol 257,5 tisíc, v roku 2009 už dosahoval 324,6 tisíc a v roku 2010 389,0 tisíc. Nárast predstavuje 131,5 tisíc .

kvartálnych

registrovaných


Tento závod, (Jaguar Land Rover,pozn.) a to povedali ekonómovia ako Valachy a Páleník, mal byť postavený na východe Slovenska

Spoločnosť Jaguar Land Rover mala záujem postaviť nový závod pri Nitre už pred oficiálnym rozhodnutím o jeho umiestnení na Slovensku. Na základe vyjadrenia Viliama Páleníka, ktoré poslal na našu žiadosť, hodnotíme výrok ako pravdivý.

O príchode novej automobilky Jaguar Land Rover sa hovorilo od roku 2015. Britská spoločnosť si po rozhodnutí umiestniť nový závod na území strednej Európy vyberala medzi Slovenskom a Poľskom. Už vtedy bolo jednou z možností, že závod bude stáť pri Nitre. Vláda Slovenskej republiky 11. augusta 2015 podpísala so spoločnosťou Jaguar Land Rover memorandum o zámere postaviť závod pri Nitre. Premiér Fico sa po mimoriadnom rokovaní vlády vyjadril takto: „ Podpísali sme významný dokument s britskou spoločnosťou Jaguar Land Rover, je to strategický krok k získaniu významnej investície .“

Spoločnosť Jaguar Land Rover sa definitívne rozhodla vybudovať nový závod na Slovensku a 11. decembra 2015 s vládou podpísala investičnú zmluvu. Generálny riaditeľ spoločnosti Ralf Dieter Speth pri podpise tvrdil , že pôjde o investíciu za 1,1 miliardy britských libier (asi 1,4 miliardy eur), a automobilka má zamestnať zhruba 2 800 ľudí. Prvé autá majú byť hotové už v roku 2018. Nový závod sa oficiálne podľa plánu začal stavať v roku 2016.

hovorilo stáť podpísala vyjadril rozhodla podpísala tvrdil stavať spomína nespomína


...Gabčíkovo patrí Vodohospodárskej stavbe už dávno. Ona bola len prenajatá Slovenským elektrárňam, dostala sa naspäť len správa Gabčíkova...

Výrok Andreja Danka hodnotíme ako pravdivý, nakoľko Vodné dielo Gabčíkovo (VEG) bolo majetkom štátnej spoločnosti Vodohospodárske výstavby. Od roku 2006, teda po ukončení privatizačného procesu Slovenských elektrární, bolo Gabčíkovo až do vypovedania zmluvy o prevádzke vodného diela v marci 2015 len v správe Slovenských elektrární, ktorých majoritným vlastníkom je Enel. Vodná elektráreň Gabčíkovo ( VEG ) bola od svojho uvedenia do prevádzky v roku 1992 vlastnená Českou a Slovenskou Federatívnou Republikou, neskôr Slovenskou republikou ako nástupníckym štátom. Ako prevádzkovateľ VEG v nasledujúcom období figurovala Vodohospodárska výstavba, šp. (VV). V privatizačnom procese Slovenských elektrárni, a.s. (SE) v roku 2006 bola z ich majetku vyčlenená technologická časť vodného diela a bola zaradená priamo do majetku VV (. pdf , 2006, s. 5-6). Vzťahy medzi oboma subjektami boli následne upravené Zmluvou o prevádzke VEG z roku 2006 (. pdf , 2006, s. 7). Podľa tejto zmluvy boli prevádzkovateľom VEG Slovenské elektrárne, a.s, ktoré mali právo na podiel z výnosov z výroby VEG. Podiel vlastníctva akcií Slovenskej republiky v SE k septembru 2014 predstavoval 34%. Vlastníkom zvyšných 66% akcií je firma Enel SpA. Podiel z výnosov elektrárne bol VV odvádzaný vo výške 65%. Navyše k poplatkom k výnosom mali SE v prospech VV odvádzať ročný paušálny poplatok vo výške približne 5 miliónom eur ( pdf ., 2006, s. 12). Zmluva o prevádzke VEG bola vypovedaná vládou Slovenskej republiky dňa 4. decembra 2014 z dôvodu vážnych porušení zmluvy. Rozhodnutím Krajského súdu v Bratislave dňa 9. marca 2015 bola Zmluva o prevádzke VEG označená ako neplatná, na základe čoho sa VEG dostáva pod plnú kontrolu štátu. Dátum zverejnenia analýzy: 16.03.2015 Naspäť Nahlásiť chybu

VEG pdf pdf Podiel Podiel pdf vypovedaná Rozhodnutím


Nepožiadala (reakcia na vyjadrenie Simona, že o poskytnutie pomoci žiadala Ficova vláda, pozn.).

O zapojenie sa do programu síce nežiadal za Ficovej vlády exminister a súčasný tieňový minister pôdohospodárstva Stanislav Becík, ale potvrdil to jeho nástupca Vladimír Chovan (HZDS). "Je to pravda, ale nie je to nič nové. V rámci intervenčných nákupov v Európskej únii štáty využívajú nákupy na podporu najchudobnejších vrstiev obyvateľov," povedal .

povedal


Prezident neudeľuje azyl žiadnemu občanovi.

Ústava SR (.pdf) v šiestej hlave v rámci prvého oddielu venovanom prezidentovi SR, články 101 až 107, neudeľuje prezidentovi kompetencie, resp. právomoc udeľovať azyl.

Ústava
Migračný úrad MV SR


Máme vysokú nezamestnanosť mladých ľudí...

Nezamestnanosť mladých ľudí do 25 rokov bola podľa informácií (.pdf) z Eurostatu na Slovensku k januáru 2011 druhá najvyššia (37,7%) v rámci EÚ, po Španielsku (43,1%).

informácií (.pdf) z Eurostatu


... Švédsko dopadlo oveľa horšie, dokonca ešte horšie ako my ... (hovorí o výsledkoch OECD PISA 2012, pozn.)

Švédsko dosiahlo menej bodov ako Slovensko len v jednej oblasti, zatiaľ čo v ďalších dvoch oblastiach dosiahlo viac bodov. Ján Mikolaj však bližšie nešpecifikuje, o ktorej oblasti hovorí, a preto jeho tvrdenie, že "Švédsko dopadlo oveľa horšie ako my", možno označiť prinajmenšom za zavádzajúce. Celkový súčet bodov Slovenska je 1 416, zatiaľ čo Švédsko dosiahlo celkovo 1 446 bodov, teda o 30 viac. Pravdou však je, že v rebríčku PISA je umiestnené pod nami, čo je z dôvodu toho, že tohtoročný rebríček sa zostavoval podľa matematickej gramotnosti, ktorá bola v centre záujmu. Porovnanie výsledkov PISA 2012 Slovenska a Švédska: Matematická gramotnosť Čitateľská gramotnosť Prírodovedná gramotnosť Slovensko 2012 482 463 471 Švédsko 2012 478 483 485 ZDROJ: PISA 2012 , str. 5 Dátum zverejnenia analýzy: 09.12.2013 Naspäť Nahlásiť chybu

PISA 2012


...Slovenská republika vstúpila do vojny v Iraku, ktorá bola porušením medzinárodného práva,...

Generálny tajomník OSN Kofi Annan vyhlásil v roku 2004 vojenskú inváziu do Iraku na porušenie medzinárodného práva. Pre údajné porušenie rezolúcie OSN 1441 o odzbrojení a ďalších vlády Spojených štátov a Veľkej Británie považovali inváziu za oprávnenú. Legálnosť tejto vojny je sporná a žiadny medzinárodný súd nerozhodol o porušení medzinárodného právo, preto považujeme výrok Ľuboša Blahu za neoveriteľný. Kedže vojenský zásah v Iraku mal podporu OSN, napriek jeho neodôvodnenosti a neúspešnosti sa nedá považovať za porušenie medzinárodného práva a preto tento výrok hodnotíme ako neoveriteľný. Slovenská republika vstúpila do vojny v Iraku v roku 2003 spolu s koalíciou ostatných štátov, ktoré sa odvolávali na viacero rezolúcií vydaných Radou bezpečnosti OSN, napríklad o tom, že Irak a jeho nezverejňovanie zbraní a zachovanie mierového zámeru Iraku podľa Rezolúcie 687 (. pdf , s. 2), alebo v Rezolúcii 1441 (. pdf , s. 1-5), kde je Irak vnímaný ako narušiteľ medzinárodného bezpečia. Článok 7 Charty OSN pojednáva o tom, že Rada Bezpečnosti OSN môže rozhodovať o nutných prostriedkoch v postupe pre udržanie medzinárodného mieru a bezpečnosti. Dátum zverejnenia analýzy: 16.03.2015 Naspäť Nahlásiť chybu

vyhlásil rezolúcie Legálnosť neodôvodnenosti pdf pdf Článok


My sme v rokoch 2006 - 2010 a to potvrdzujú aj odborári, zvýšili platy učiteľov o 24%. Vláda, ktorá bola po nás Ivety Radičovej zvýšila o 1,33%.

Robert Fico uvádza císla, ktoré zodpovedajú údajov z urcitých zdrojov, preto výrok považujeme za pravdivý. Nasledujúci graf ukazuje vývoj priemerných platov ucitelov, pedagogických a nepedagogických zamestnancov v regionálnom školstve SR. Tieto údaje sme cerpali z casových radov za roky 2005-2009 a 2009-2011 (.xls), ktoré vypracoval Ústav informácií a prognóz školstva . Údaje z rokov 2006-2008 boli prepocítané konverzným kurzom 1€ = 30,126 SKK. Rozdiel medzi priemerným platom zamestnanca v regionálnom školstve SR v roku 2006 a 2010 zodpovedá tvrdeniu premiéra Fica (podla našich údajov platy narástli presne o 24,73 %). Podla agentúry SITA (2. januára 2012) sa platy ucitelov mali v tomto roku zvýšit v priemere o 5,7%. "Ucitelia a odborní zamestnanci v školstve si v novom roku prilepšia k výplate v priemere o 5,7 percenta, co v závislosti od praxe predstavuje 9 až 60 eur. 1. 1. 2012 nadobudla úcinnost novela zákona o pedagogických zamestnancoch." Štatistický úrad SR uvádza priemernú mzdu v odvetví vzdelávania v 1. kvartáli roku 2010 619 eur, v 2. kvartáli roku 2010 je to 654 eur. V 1. kvartáli 2012 to bolo 638 eur. Podla týchto údajov je zrejmé, že priemerná mzda v školstve fluktuovala a údaj, ktorý uvádza Robert Fico zapadá do intervalov v údajoch podla priemernej mzdy. Dátum zverejnenia analýzy: 26.11.2012 Naspäť Nahlásiť chybu

Ústav informácií a prognóz školstva

SITA

Štatistický úrad SR


Môžme o tom hovoriť a ja s vami súhlasím, že imunita ústavných činiteľov ako takých na Slovensku je možno vyššia ako je imunita v iných štátoch.

V Európe sa sformovali dve kategórie poslaneckej imunity. Ochrana slobody prejavu (non-accountability alebo non-liability) a ochrana pred trestným stíhaním (inviolability). Anglosaský model využíva najmä prvý druh, zatiaľ čo francúzsky model využíva obidva. V kontinentálnej Európe je viac zaužívaný francúzsky model, ktorý používa aj Slovensko. Čo sa týka slobody prejavu, tak v rámci EÚ sú určité odchylky. V krajinách ako Francúzsko, Dánsko, Holandsko, Írsko, Fínsko sa tento druh imunity viaže iba na výroky v parlamente, ale nie na výroky v médiach. Vo väčšine krajín EÚ platí tento druh imunity absolútne, čiže ju nemožno zrušiť. Imunitu pred trestným stíhaním možno rozdeliť do troch skupín. V prvej skupine je Holandsko, kde od roku 1884 majú poslanci rovnaký trestnoprávny štatút ako radoví občania. V druhej skupine sú krajiny, ako Belgicko, Grécko, Luxembursko, Portugalsko a Švédsko, ktorých poslanci môžu využívať tento druh imunity len počas zasadnutí parlamentu. V tretej skupine sú všetky ostatné európske krajiny, vrátane Slovenska. Treba však dodať, že v žiadnej z členských krajín neplatí imunita pred trestným stíhaním absolútne a preto môže parlament svojho poslanca, ktorý je podozrivý z trestného činu, zbaviť imunity.

Európe


3 mesiace pred voľbami nám Focus hovoril, že budeme mať 5,6 %. Mali sme 25 %.

Agentúra Focus uskutočnila začiatkom novembra 2019 - zhruba tri mesiace pred parlamentnými voľbami - prieskum volebných preferencií, v ktorom hnutie OĽANO obdržalo 5,7% hlasov rozhodnutých respondentov ( .pdf ). Vo voľbách 28. februára 2020 však OĽANO získalo 25,02% hlasov. Výrok hodnotíme ako pravdivý.

.pdf získalo


...v školstve sa len za tieto 4 roky vymenili 3 ministri školstva.

Výrok hodnotíme ako pravdivý, pretože počas štvorročného obdobia druhej Ficovej vlády sa na poste ministerstva školstva vystriedali traja ministri.

Dušan Čaplovič
najväčším štrajkom učiteľov
finančnými prostriedkami
tendre
demisiu
Peter Pellegrini
kauzou predraženého nákupu CT
Juraj Draxler
systému duálneho vzdelávania
výučbe cudzích jazykov
rezortného informačného systému (RIS)
návrhu na vyslovenie nedôvery
EKOIUVENTY
Metodicko-pedagogického centra


Ale ja som nemohol súhlasiť s tým, že urobíme takú konsolidáciu, ako navrhoval Ódor, nezávislý to úradnícky premiér, ktorý je dnes jednotkou na kandidátke Progresívneho Slovenska. To je naozaj obrovská miera nezávislosti. My sme nevedeli zoškrtať 7 miliárd z rozpočtu, ako to navrhovali liberáli.

Úradnícka vláda v októbri 2023 predstavila balík opatrení, ktorými by sa mohla riadiť nadchádzajúca vláda pri konsolidácii verejných financií s cieľom zníženia dlhu. Opatrenia navrhovali prijať počas nadchádzajúceho volebného obdobia, v ktorom navrhli optimálne konsolidovať spolu za štyri roky v celkovej sume okolo šesť miliárd eur. Pre rozpočet na rok 2024 bola optimálna konsolidácia podľa predstaveného návrhu vo výške troch miliárd eur, pričom len časť z toho mali tvoriť škrty vo výdavkoch. Druhá časť mala pozostávať z navýšenia príjmov. Výrok preto hodnotíme ako nepravdivý.

Je pravdou, že bývalý premiér úradníckej vlády Ľudovít Ódor povedie kandidátku Progresívneho Slovenska vo voľbách do europarlamentu.

V októbri minulého roka Ódor predstavil balík konsolidačných opatrení zameraných na ozdravenie verejných financií, ktoré ponúkol novej vláde ako nástroj pri zostavovaní štátneho rozpočtu v nasledujúcom volebnom období. Ministerstvo financií SR v Návrhu na ozdravenie verejných financií navrhlo plán znižovania deficitu na najbližšie štyri roky.

Na zastavenie rastu dlhu na Slovensku by malo postačiť zníženie deficitu k úrovni 2 % HDP do troch rokov. Podľa vtedajšieho ministra financií Michala Horvátha by sa to dalo dosiahnuť prijatím konsolidačných opatrení vo výške 5 % HDP, teda šesť miliárd eur. Návrh obsahuje takmer 100 konkrétnych konsolidačných opatrení v objeme 7 % HDP, čo predstavuje dokopy takmer desať miliárd eur. Rozsah navrhovaných opatrení bol väčší, ako je optimálne potrebné na zníženie dlhu, aby si nový vládny kabinet mohol vybrať opatrenia vzhľadom na ich politické smerovanie.

V dokumente je uvedené, že „nová vláda sa v rámci poskytnutého menu opatrení môže inšpirovať viac tými, ktoré sú jej ekonomickému programu bližšie. Niektoré strany sa môžu zamerať o niečo viac na škrtanie výdavkov štátu, aby sa vyhli razantnejšiemu zvyšovaniu daní. Iné sa naopak môžu inšpirovať viac opatreniami na príjmovej strane“ ( .pdf , s. 9).

Konsolidačné menu predstavovalo balík opatrení , ktoré by na jednej strane zvýšili príjmy štátu, napríklad vyšším zdanením negatívnych externalít ako je vyššia spotrebná daň z tabakových výrobkov, vína, piva či zvýšené odvody z hazardu ( .pdf , s. 12-33); zvýšením príjmov menej škodlivých pre ekonomiku ako je zvýšenie základnej sadzby DPH alebo zrušenie znížených sadzieb na DPH ( .pdf , s. 34-55); a zavedením efektívnejšieho, spravodlivejšieho a jednoduchšieho daňového systému, napríklad zvýšením sadzby z dividend alebo znovuzavedením dane z dedičstva ( .pdf , s. 56-70).

Na druhej strane mal návrh konsolidácie znížiť výdavky štátu zoštíhlením verejnej správy, napríklad znížením počtu zamestnancov vo verejnej správe ( .pdf , s. 71-80); efektívnou prevádzkou, napríklad optimalizáciou nákladov alebo znížením nákladov na výber mýta ( .pdf , s. 81-90); zacielením sociálnych výdavkov, napríklad v podobe zmien v daňovom bonuse na dieťa či zrušením trinásteho dôchodku ( .pdf , s. 91-107); a znížením neefektívnych dotácií, napríklad vo forme zrušenia vlakov zadarmo alebo zrušením rekreačných poukazov ( .pdf , s. 108-121).

"V prvom roku 2024 by vláda podľa tohto scenára musela nájsť konsolidačné opatrenia v objeme 2,1 % HDP, čo sú skoro 3 miliardy eur. V ďalšom roku 2025 ešte ďalšie takmer 3 miliardy eur. Celkovo sa dostávame k tej sume 5 %, ktorú komunikoval pán premiér ako optimum, čo je vyše 6 miliárd eur za budúce volebné obdobie,“ uviedol na tlačovej konferencii bývalý dočasne poverený minister financií Michal Horváth (od 21:46 ).

Návrh konsolidačných opatrení nemal za cieľ škrtať výdavky v hodnote sedem miliárd eur pri zostavovaní rozpočtu. Opatrenia v optimálnej výške šesť miliárd navrhuje prijať počas súčasného volebného obdobia, teda v priebehu nadchádzajúcich štyroch rokov. Väčšia časť týchto opatrení navyše navrhuje vo vyššej celkovej sume zvýšiť príjmy, než škrtať štátne výdavky.

povedie
predstavil
balík
Návrhu na ozdravenie verejných financií
postačiť
Horvátha
Návrh
objeme
.pdf
opatrení
.pdf
.pdf
.pdf
.pdf
.pdf
.pdf
.pdf
21:46


Ja sa pamätám, keď som prišiel do Bruselu ako veľvyslanec, stály predstaviteľ pri Európskej únii a začínali sa prvé rozhovory o tom, akým spôsobom sa bude rokovať, o tej sedemročnej finančnej perspektíve, o rozpočte Európskej únie, tak si veľmi dobre pamätám, že v tom čase slovenská životná úroveň predstavovala len niečo okolo 53 percent európskeho priemeru. Dnes, pár rokov neskôr, už sme na 73 percentách.

Životná úroveň obyvateľov krajiny sa určuje podľa úrovne HDP na obyvateľa v parite kúpnej sily. Keď sa Maroš Šefčovič stal veľvyslancom, resp. stálym predstaviteľom Slovenska v EÚ v roku 2004 , životná úroveň na Slovensku bola podľa údajov Eurostatu na úrovni 57 percent európskeho priemeru. Momentálna situácia sa značne zlepšila, keďže súčasné ukazovatele sú HDP na obyvateľa sú na úrovni 75 percent. Tieto údaje pochádzajú z roku 2012, tohtoročné výsledky zatiaľ nie sú k dispozícii.

Eurostatu


Ale sú pripravené a vláda schválila v stredu právo teda alebo mne ako ministrovi zdravotníctva vydať mobilizačné príkazy pre dopravné zdravotné služby, kde je pripravených asi 80 tímov, ktoré budú v ohniskách, ktoré určia hygienici regionálni, vykonávať plošné testovanie, ale v ohniskách, ktoré sa určia, tzn. obec, osada, štvrť a pod.

Vláda ministrovi zdravotníctva uznesením z 22. septembra uložila povinnosť „priebežne zabezpečiť odber biologického materiálu a detekciu SARS-CoV-2 obyvateľov formou výjazdov ambulantných dopravných zdravotných služieb regionálnymi úradmi verejného zdravotníctva v identifikovaných ohniskách prostredníctvom hospodársky mobilizovaných ambulancií dopravných zdravotných služieb.“ ( .pdf , s. 2) Podľa uznesenia vlády bude nasadenie a využitie týchto mobilizovaných služieb prebiehať v ohniskách bližšie identifikovaných príslušným regionálnym úradom verejného zdravotníctva (RÚVZ). Opatrenia v danom okrese potom budú na základe výsledkov prijímané v súlade s Covid Automatom. Všeobecná zdravotná poisťovňa evidovala pre rok 2020 vyše 100 poskytovateľov ambulancií dopravnej zdravotnej služby. Tvrdenie Vladimíra Lengvarského hodnotíme ako ešte pravdivé.

uznesením .pdf hodnotíme


Ja som kritizovala aj počas tých 4 rokov na vnútrostraníckej pôde.

Žiadne zmienky vnútrostraníckej kritiky za volebné obdobie koalície 2006 - 2010 sa v médiách nepodarilo objaviť. Terajšia kritika Slotovho vedenia začala v septembri 2010.

začala


Nie je to problém na Slovensku, ale boli by ste veľmi prekvapení, že v Európskej únii máme krajiny, hlavne na juhu, kde až 10-15 percent detí nedokončí základnú školskú dochádzku. Tento problém na Slovensku nemáme a tam patríme k najlepším z EÚ.

Na základe tlačovej správy Európskej komisie zo 7.júna 2012 sme zistili, že 5% detí na Slovensku nedokončí základnú školskú dochádzku, čo skutočne patrí medzi najlepšie čísla v EU. Na druhej strane, viaceré štáty majú 10-15 % detí, ktoré nedokončia základnú školskú dochádzku. Medzi štáty v tomto intervale patria napríklad Francúzsko, Cyprus, alebo Grécko, ktoré možno počítať za štáty na juhu Európy. Iné štáty južnej Európy majú čísla dokonca vyššie. Napríklad Taliansko približne 17 %, ale Malta dokonca až dokonca vyše 30 %. Výrok hodnotíme ako pravdivý. Dátum zverejnenia analýzy: 12.10.2013 Naspäť Nahlásiť chybu

tlačovej správy


Tie prvé žiadosti, čo dali tí zamestnávatelia, prípadne živnostníci približne 50 % sa ich vrátilo na doplnenie atď.

Za prvých deväť dní od spustenia tzv. Prvej pomoci firmám a zamestnancom úrady prijali 22 524 žiadostí o podporu - 11 756 z nich bolo vyplnených správne. Zvyšné obsahovali vážne chyby v povinných údajoch. Tvrdenie Jána Richtera preto hodnotíme ako pravdivé.

prijali


Tak isto by som ale klamal, keby som nezmienil, že sa v týchto rokoch významne skrátila dĺžka občiansko-právnych konaní na súdoch.

Tento výrok je obľúbeným výrokom poslancov Smeru. R. Kaliňák 26. marca 2011 takmer identickým spôsobom uvádzal rovnaké štiatistiky. Pri skrátení dĺžky súdneho konania sa ale nejedná o trend z rokov 2007-2009, ale 2004-2009. Navyše sa jedná o údaje, ktoré Výboru ministrov poskytuje slovenská strana. Presnejšie rezolúcia o tomto hovorí v bode II. A, 4.: "Efektivita aplikovaných opatrení Na základe štatistík poskytnutých slovenskými orgánmi priemerná dĺžka občianskeho súdneho konania v niekoľkých posledných rokoch bola nasledovná: 2002 15.18 mesiaca 2003 16.56 mesiaca 2004 17.56 mesiaca 2005 16.86 mesiaca 2006 15.40 mesiaca 2007 15.06 mesiaca 2008 14.07 mesiaca 2009 13.00 mesiaca" Európske právne centrum EUROIURIS uvádza, že Výbor ministrov a Parlamentné zhromaždenie Rady Európy sú politické orgány, nie nepolitické orgány. "Výbor ministrov je zložený z ministrov zahraničných vecí členských štátov, resp. ich zástupcov a stálych zástupcov (tzv. permanent representative; zvyčajne ide o rovnakú osobu, ako v prípade zástupcu ministra), ktorí sú v nepretržitom styku s Radou Európy." Ďalšiu stránku, ktorá pojednáva o Výbore ministrov Rady Európy ako o hlavnom politickom rozhodovacom telese Rady Európy, si môžete pozrieť v angličtine napríklad tu .

26. marca 2011
EUROIURIS
tu


Týmto zákonom ste zobrali invalidom, obrovskému množstvu invalidom na Slovensku invalidné dôchodky.

Podľa portálu pravda.sk sa počet dôchodcov, ktorým boli odobraté alebo znížené dôchodky pohybuje okolo 27 400.

pravda.sk


60-tisíc, to je vami uvádzané číslo s dohodou (zamestnancov na dohodu pozn.)

V súvislosti s novelizáciou zákona o službách a zamestnanosti, ktorá vstupuje do platnosti od mája tohto roka, sa Ján Richter ešte v novembri 2016 vyjadril , že sa zásadne obmedzí možnosť evidovaných na úrade práce privyrobiť si a finančne si prilepší 60-tisíc ľudí, ktorý dnes pracujú načierno na dohodu. Toto číslo potvrdzujú aj iné portály, napr. Sme alebo Pravda a je aj súčasťou dôvodovej správy k návrhu zákona. Z tohto dôvodu hodnotíme výrok ako pravdivý.

vyjadril Sme Pravda správy zákona schválený vyjadril podľa zmien správe


Za Mečiara vznikli tu silné mafie, za Mečiara sa mi stalo, že mi hodili granát ...

Výrok hodnotíme ako pravdivý. Počas vlád Vladimíra Mečiara, teda od roku 1990 do roku 1998, sa na Slovensku skutočne rozmohol organizovaný zločin v podobe mafiánskych skupín. V roku 1996 došlo k útoku granátom pri dome vtedajšieho poslanca NR SR a predsedu Maďarského kresťanskodemokratického hnutia Bélu Bugára.

Na začiatku 90. rokov sa po rozpade komunistického režimu na Slovensku objavil organizovaný zločin, ktorému policajné zložky nedokázali dostatočne čeliť. Výhodnými podmienkami bola zmena pomerov a väzby pohlavárov mafiánskych skupín na vtedajšiu politickú moc. Až po roku 1999 priniesla nová vláda zmenu zákonov a podporu štátnych policajných a justičných orgánov, čo viedlo postupnému a úspešnému boju proti týmto mafiánskym skupinám. (1. časť dokumentu Mafiáni, RTVS )

K útoku granátom došlo v noci zo 4. na 5. mája 1996 v Šamoríne pri dome Bélu Bugára. Neznámy páchateľ údajne netrafil služobné auto Bugára zaparkované pred plotom jeho suseda. V rozsiahlom rozhovore pre SME z roku 2007 predseda Bugár spomína na 90. roky, ako na obdobie kedy mal " problémy s mafiou ", ktoré vyvrcholili útokom, keď mu " do dvora hodili granát ". O osobu dnešného predsedu Mostu-Híd sa údajne zaujímala mafia, pretože sa na pôde parlamentu príliš zaujímal o aktivity podsvetia. Útočníci mali pochádzať z prostredia vtedy vplyvnej kriminálnej skupiny známej ako gang Pápayovcov pôsobiacej v 90. rokoch v Dunajskej Strede a okolí. Na základe siedmeho dielu dokumentárnej série Mafiáni z dielne RTVS o tom referovali viaceré články z roku 2016. Podrobnejšie o tomto útoku sme na stránke Demagog.SK informovali v príspevku z marca 2017.

Mafiáni, RTVS
rozhovore
údajne
siedmeho dielu
viaceré
príspevku


Tuná nešlo o policajnú akciu. Polícia len sledovala kamión.

Minimálne špedičná firma tvrdí podľa SME opak: " Vozidlo aj šoféra tureckí policajti zadržali 24. decembra. Špedičná firma opäť kontaktovala odosielateľa tovaru, ktorý napokon priznal, že išlo o vopred pripravenú akciu." " Išlo o vopred pripravenú policajnú akciu, do ktorej bolo zapojené Slovensko, Maďarsko, Rumunsko, Bulharsko a Turecko. Dohľad nad priebehom mala európska jednotka pre súdnu spoluprácu Eurojust. V závere nastali komplikácie a akcia bola zmarená." SITA z dňa 30. decembra 2010: "Slovenská polícia zachytila už na jeseň informáciu, že nadnárodná zločinecká skupina chce dostať cez naše územie ukradnutý drogový prekurzor do Turecka, odkiaľ sa mal späť vrátiť heroín. Podľa šéfa slovenskej polície Jaroslava Spišiaka preto naplánovali so súhlasom a pomocou partnerských polícií medzinárodnú akciu, pri ktorej monitorovali dodávku." Aj keď teda platia skutočnosti uvedené aj vyššie, teda, že polícia sama nič neobjednávala, neiniciovala atď., po tom, ako ku objednávke došlo, sa k nej pridala aj polícia- šlo teda o policajnú akciu, minister ju dokonca aj sám pomenuváva (tzv. kontrolovaná dodávka podľa Trestného poriadku). Dátum zverejnenia analýzy: 10.01.2011 Naspäť Nahlásiť chybu

SME policajnú naplánovali


Pretože v roku 2006, keď sme nastúpili... Nesúhlasili sme príliš s rovnou daňou, ale nechali sme ju tak.

Minulá vláda až na malé úpravy (tzv. milionárska pre ľudí s príjmom vyšším ako 47-tisíc) daň ponechala rovnú daň. Tvrdiť, že je to kvôli existencii procesov, „ktoré nemôžu fungovať tak, že každé 4 roky príde vláda a to rozsekne“ je podivuhodné, keďže strana SMER podala v roku 2005 návrh na zrušenie rovnej dane a snažila sa tento proces „rozseknúť“.

úpravy
rovnej dane


Tam kde som mal možnosť niečo meniť, tak napríklad tlačová agentúra Slovenskej republiky, keď som prišiel ako minister, bola podriadená ministerstvu kultúry a riaditeľa menovala vláda. Ja som tlačovú agentúru odštátnil, stala sa z nej verejnoprávna inštitúcia, zaviedol som systém rady a ta zvolila aj terajšieho riaditeľa tlačovej agentúry. To je môj prístup k médiám a nie ako ho robíte vy, že prídete k moci,l teraz myslím vôbec tuto modrú koalíciu, tento zlepeniec, a idete robiť zmeny len za cieľom ovládnuť verejnoprávne médiá.

Podľa zákona z 23. septembra 2008 o Tlačovej agentúre Slovenskej republiky a o zmene niektorých zákonov sa uvádzajú tieto informácie.

Podľa § 2 ods.1, TASR je verejnoprávna , národná, nezávislá, informačná inštitúcia, ktorá poskytuje službu verejnosti v oblasti spravodajstva.

Podľa § 8

Orgány tlačovej agentúry sú a) správna rada, b) generálny riaditeľ.

Podľa § 12 ods. 1 písm. b správna rada volí a odvoláva generálneho riaditeľa a určuje mu odmeny, pričom súhrn ročných odmien nesmie presiahnuť sumu ročnej mzdy,

Starý zákon SNR z 30. Januára 1992 o Česko-slovenskej tlačovej kancelárii Slovenskej republiky § 2 ods.2, definuje tlačovú agentúru ako spravodajskú informačnú agentúru Slovenskej republiky, ktorá je príspevkovou organizáciou a ktorá je zapojená finančnými vzťahmi na štátny rozpočet prostredníctvom rozpočtovej kapitoly Ministerstva kultúry Slovenskej republiky.

Podľa § 5 ods.2, Generálneho riaditeľa vymenúva a odvoláva vláda Slovenskej republiky.

zákona
Starý zákon SNR z 30. Januára 1992


Bolo potrebné aj SaS vtiahnuť alebo zašpiniť, keďže SaS nie je ani v Gorile a SaS je jediná strana, ktorá je zásadne proti pôžičke Grécku.

Prvá časť výroku je pravdivá. SaS sa nemohla spomínať v Gorile , keďže v rokoch 2005 - 2006, keď spis Gorila vznikal ešte tento politický subjekt neexistoval. Národná rada SR v roku 2010, po tom čo schválila pristúpenie Slovenska k tzv. dočasnému eurovalu, následne odmietla poskytnúť pomoc Grécku ako jediná krajina eurozóny. V tomto prípade hlasovala proti pôžičke drvivá väčšina poslancov - až 140 z prítomných 142. 23. júna 2011 minister vnútra Daniel Lipšic (KDH) a predstavitelia strany Sloboda a Solidarita na rokovaní vlády nepodporili navýšenie už existujúceho eurovalu a odmietli aj vytvorenie nového - trvalého eurovalu (Európskeho stabilizačného mechanizmu). 11. októbra 2011 sa potom hlasovalo o eurovale v parlamente a po spojení hlasovania s dôverou vlády táto padla po tom, čo jej nebola vyslovená dôvera poslancami za Smer, SNS a SaS. Euroval bol následne prijatý s pomocou poslancov za Smer. Podľa hlasovania jednotlivých poslaneckých klubov je zrejmé, že strana SaS prejavila svoj nesúhlas neprítomnosťou svojich poslancov na hlasovaní. Proti (a to rovnako kvôli principiálnemu nesúhlasu s eurovalom) hlasovali aj poslanci SNS. Ján Slota navyše tvrdí, že SNS euroval nikdy nepodporí a že fakt, že je euroval megapodvod , SNS povedala prvá. Výrok hodnotíme ako nepravdivý. Z uvedeného vyplýva, že SaS nie je jediná strana, ktorá principiálne odmieta pôžičku Grécku. Dátum zverejnenia analýzy: 27.02.2012 Naspäť Nahlásiť chybu

Gorile odmietla nepodporili hlasovania SNS megapodvod


Nový zákon o financovaní cirkví sa týka rovnocenne všetkých typov cirkvi, ktoré sú na Slovensku oficiálne registrované dnes.

V októbri 2019 parlament schválil nový Zákon - o finančnej podpore cirkví. Ten po dlhých rokoch mení spôsob ich financovania. Do januára 2020 platil Zákon o hospodárskom zabezpečení cirkvi, ktorý bol pôvodne prijatý ešte v roku 1949. Podľa neho dostávali cirkvi peniaze každý rok nanovo pri schvaľovaní štátneho rozpočtu - a teda po rozhodnutí poslancami. Po novom budú dostávať toľko, koľko rok predtým, no štát v sume navyše zohľadní infláciu a zvyšovanie platov zamestnancov pri výkone práce vo verejnom záujme. Ak sa počet veriacich niektorej z cirkví zmení o viac ako 10 percent, tiež sa to odrazí v príspevku. Podľa § 1 sa nové pravidlá tykajú „ registrovaných cirkví a náboženských spoločností.” Bližšie ich zákon nerozlišuje. Tvrdenie Petra Pellegriniho preto hodnotíme ako pravdivé.

schválil mení platil


A ďalšia otázka, aby to bolo ľuďom úplne jasné, že aj v našich zemepisných šírkach boli tieto veci zneužité. Pamätáme si na voľby prezidenta Havla. Bol daný do väzby na 24 hodín poslanec Sládek, pretože jeho prítomnosť by znemožnila voľbu prezidenta Havla.

Tento argument, ktorý sa v diskusiách o imunite často používa, pekne rozobral na svojom blogu Pavol Szabo. Šlo o prípad hlasovania poslanca Miroslova Sládka počas voľby českého prezidenta v januári 1998. Sládek bol počas voľby zadržaný, to ale nijak nesúviselo s voľbou, ale s tým, že sa opakovane odmietal zúčastniť sa na hlavnom pojednávaní vo svojej trestnej veci, resp. odmietal na rôznych adresách ním určených, prevziať predvolanie. Je pravda, že Havel bol v danom prípade zvolený práve vďaka tomu jednému chýbajúcemu hlasu (141 z 281 všetkých hlasov), avšak ako sa poliltológovia zhodujú, ak by nebol zvolený v druhom kole, bol by zvolený vzhľadom na odlišné pravidlá s týmto istým počtom hlasov v treťom kole, ergo racionálna motivácia pre takéto prípadné zneužitie polície teda neexistovala. Spájať Sládkovu väzbu s hlasovaním je zavádzajúce. To celé pritom ešte nijak nesúvisí s imunitou, ktorá je v českej Ústave (článok 27) koncipovaná širšie ako u nás- v prípade, že komora parlamentu nevydá poslanca či senátora na trestné stíhanie, to je navždy vylúčené (aj po skončením výkonu funkcie). Sládek chránený imunitou bol, zadržaniu (po súhlase parlamentu) sa ale nevyhol. Ak by chcel Maďarič upraviť našu Ústavu tak, aby sa niečo podobné nemohlo stať u nás, musel by navrhnúť úplné vylúčenie možnosti zadržania/ zatknutia poslanca (aj pri pristihnutí pri trestnom čine atď) bez predchádzajúceho súhlasu parlamentu.

na svojom blogu
českej Ústave


… v roku 2020 uplynie platnosť prístupovej zmluvy Slovenskej republiky k NATO.

Prístupové protokoly Slovenskej republiky k NATO nie sú časovo ohraničené. Rok 2020 je spojený s vytvorením moderných spojeneckých jednotiek v programe NATO Forces 2020, na ktorom sa dohodli počas Summitu NATO v Chicagu členovia NATO. Na Summite vo Walese zúčastnené strany tento cieľ opätovne potvrdili: ,,… Považujeme tento cieľ (NATO Forces 2020) za stále platný a znovu potvrdzujeme náš záväzok k jeho naplneniu…" (Článok 63, Deklarácia zo Summitu vo Walese)

K cieľu zotrvania v NATO sa Slovenská republika hlási v Programovom vyhlásení vlády z mája 2012, kde deklaruje: ,, Základom bezpečnosti Slovenskej republiky je Severoatlantická aliancia (NATO). Udržanie silnej transatlantickej väzby zostáva naším životným záujmom. " Aj súčasná vláda sa vyjadrila o význame členstva v NATO v podobnom duchu: "Vláda bude vychádzať z predvídateľnej, dôveryhodnej a transparentnej zahraničnej politiky a členstva v Európskej únii a NATO. Vláda bude podporovať rozvoj transatlantických vzťahov ako základný pilier zaručenia bezpečnosti a budovania prosperity SR. Za najbližších partnerov vláda považuje členské krajiny EÚ a spojencov v NATO. (...) Pre bezpečnosť SR majú zásadný význam systém kolektívnej obrany NATO a Spoločná bezpečnostná a obranná politika EÚ. Vláda bude prispievať k zvýšeniu ich potenciálu a kredibility." ( Programové vyhlásenie vlády SR (.pdf))

Programovom vyhlásení vlády

Programové vyhlásenie vlády SR


Tých 24 (miliónov pozn.), to je iba časť roka. Zisk zdravotných poisťovní sa pohybuje v obmedzení od 60 do 80 miliónov eur. Lebo toto hovoríte len o časti roka.

Podľa údajov agentúry SITA (11. september 2011) zisk zdravotných poisťovní za prvých 6 mesiacov roku 2011 zodpovedá sume 26,098 miliónov eur. V akom rozmedzí sa pohybuje zisk ZP za celý minulý rok sa nám nepodarilo overiť. Úrad pre dohľad nad zdravotnou starostlivosťou (ÚDZS) uvádza len správu z roku 2010 . Tam porovnáva hospodársky výsledok ZP z posledných rokov (s.30). V roku 2010 ZP dosiahli stratu 62,8 mil. eur. V roku 2009 zisk 424,8 mil. eur. V roku 2008 zisk 3,1 mil. eur.

zisk
správu z roku 2010


Pán minister (Jahnátek, pozn.), deň pred parlamentnými voľbami, 9.marca, európska komisia nám zverejnila, že dáva 5,1 milióna euro na potravinovú pomoc pre rok 2012.

Výrok Z. Simona správne uvádza, že vykonávacie nariadenie komisie EÚ bolo zverejnené 9.marca, teda jeden deň pred predčasnými parlamentnými voľbami.

nariadenia článku


Pani redaktorka, to bolo v novembri 2020, že? 17. novembra, keď sme boli na námestí na proteste, kedy tu bolo na Slovensku 1800 pozitívnych prípadov covidu v priemere, dneska ich máme 5000, čiže je to asi trošku iná situácia, rozumieme si, že? Bolo vtedy 800 úmrtí, dneska máme cez 8000 úmrtí.

Napriek nepresnosti v jednom čísle porovnanie z novembra 2020 a marca 2021 v duchu povedaného sedí. Nevysvetľuje však, prečo poslanci Smeru v novembri 200 nemali rúška. Tvrdenie Ľuboša Blahu však ako také hodnotíme ako pravdivé. Ľuboš Blaha hovorí o protestoch Smeru pred parlamentom zo 17. novembra 2020, počas ktorých viacerí predstavitelia Smeru nemali rúška - a to nielen v momentoch, kedy sa fotografovali resp. nechali fotografovať, ako to povoľovali výnimky. Novo pribudnuté prípady Podľa údajov Úradu verejného zdravotníctva z 13. novembra 2020 bola sedemdňový priemer novopribudnutých pozitívnych prípadov 1815. Údaj sa však týka len PCR testov. Údaje z konca novembra 2020 hovoria o sedemdňovom priemere 2529 prípadov denne. Tento počet už zahŕňa aj prípady zachytené antigénovými testami. 23. februára 2021 potvrdili hygienici týždňový priemer takmer 5090 pozitívnych prípadov (. pdf , s. 24). Číslo zahrňa PCR aj antigénové testy. Úmrtia na covid-19 Do 17. novembra 2020 zomrelo podľa potvrdených čísel na koronavírus resp. v súvislosti s ním takmer 580 ľudí. 13. marca 2021 - teda v deň vysielania relácie - evidovalo Slovensko vyše 8500 obetí.

nemali nielen povoľovali údajov zahŕňa pdf zomrelo


Samozrejme, že zareagujem. Toto je   absolútna demagógia, ale úplne najhrubšieho kalibru. Nejaká pseudokomisia povie, že niečo je predražené, neviem, vôči čomu to vôbec referencie, lebo ja vôbec nepoznám obsah toho, pretože pán Mikloš: sa tu už oháňa nejakými číslami a pritom nič nezverejnili ešte. Nie je možné si pozrieť, že na základe čoho ta takzvaná komisia, ani nevieme, kto ta komisia je, nejakých pár politických nominantov, ktorí tam niečo kontrolujú, niečo povedali, pán Mikloš: sa tu oháňa nejakými číslami,  ktoré ja vôbec neviem posúdiť, pretože on ich tu len má niekde na papieri poznačené a navyše všetky tie projekty prešli verejným obstarávaním.


Druhá lož, ktorá sa tu, ktorá sa tu ocitá vo verejnom priestore je, že prídeme, a vy ste to sám spomenuli, lebo premiér to hovorí, že o 500 miliónov eur na tranzite, odkiaľ tie čísla má? Lebo tie tržby Eustreamu klesali, dokonca bol Eustream v strate.

Štát na preprave plynu cez Ukrajinu zarábal cez pološtátnu firmu Eurstream. Pol miliardy však táto spoločnosť neprinášala štátu ani pred vypuknutím vojny na Ukrajine, keď bol objem plynu prepravovaný cez Ukrajinu výrazne vyšší. Odvtedy sa tržby a zisky spoločnosti výrazne znížili, za účtovný rok 2023 dokonca vykázala stratu. Na základe verejne dostupných výkazov spoločnosti Eustream za rok 2023 hodnotíme výrok Michala Šimečku ako pravdivý.

Pološtátna spoločnosť Eustream a.s. sa za obdobie od 1. augusta 2022 do 31. júla 2023 dostala do straty vyše 12,5 milióna eur (. pdf , s. 27). Tržby spoločnosti za toto účtovné obdobie dosahovali niečo viac ako 176 miliónov eur.

V roku 2019, keď boli objemy plynu na omnoho vyššej úrovni, dosahovala spoločnosť tržby na približne 793 miliónov eur a zisk na približne 387 miliónov eur.

Štát je nadpolovičným vlastníkom Eustreamu, vlastní 51 % akcií prostredníctvom spoločností SPP Infrastructure a SPP. Zvyšných 49 % akcií vlastní Energetický a průmyslový holding (EPH). Do štátneho rozpočtu Eustream prináša peniaze cez dividendy zo zisku ekvivalentné vlastníckemu podielu, ako aj cez daň z príjmu.

Predseda predstavenstva Eustream Tomáš Mareček vo výročnej správe spoločnosti zdôraznil, že „toto obdobie bolo významne ovplyvnené komplikovanou situáciou na trhu so zemným plynom spôsobenou pokračujúcou vojnou na Ukrajine,“ ( .pdf , s. 5). Vysvetlil, že „hospodárske výsledky tak boli ovplyvnené nižším dopytom po prepravných kapacitách, a zároveň negatívnymi dôsledkami výpadku časti očakávaných príjmov, ktoré sú závislé od množstva skutočne prepravovaného zemného plynu,” ( .pdf , s. 5).

Michal Šimečka upozorňuje na to, že Robert Fico zveličuje sumu, o ktorú Slovensko v dôsledku zastavenia toku ruského plynu na Slovensko príde. Premiér tvrdí , že Slovensko príde o 500 miliónov eur, ktoré by získalo z poplatkov za tranzit plynu.

V skutočnosti však príjmy z tranzitu plynu v posledkých rokoch prudko klesli . Pre portál Startitup energetik a riaditeľ SSC Slovakia Vlastimil Mazal uviedol , že po začiatku ruskej invázie na Ukrajine v roku 2022 sa veľká časť krajín, do ktorých cez Slovensko putoval plyn, rozhodlo pre alternatívne trasy tranzitu plynu.

Faktom je tiež, že ani pred počiatkom konfliktu zisk spoločnosti Eustream do štátneho rozpočtu neprinášali pol miliardy eur ročne. Mazal zdôraznil , že „k 500 miliónom pre štát sme sa v posledných rokoch nikdy ani nepriblížili.”

Ministerka hospodárstva Denisa Saková 24. januára 2025 uviedla , že spoločnosť Eustream má za rok 2024 tržby z tranzitu 474 miliónov eur, hoci toto číslo zatiaľ nie je zverejnené. K tomuto číslu podľa jej slov treba pripočítať aj poplatky za dovod plynu z iných zdrojov. Denník E oslovil spoločnosť Eustream, tá však zatiaľ informácie nepotvrdila. Poznamenali tiež, že štát je len polovičným akcionárom v tejto spoločnosti a Sakovej vyjadrenie nedokazuje, že by Slovensko prišlo o 500 miliónov eur.

pdf
dosahovali
dosahovala
nadpolovičným
vlastní
prináša
.pdf
.pdf
tvrdí
klesli
uviedol
neprinášali
zdôraznil
uviedla
Denník E


... odmakáš osem hodín, hoci v nejakom štáte už normálne chodí do práce len šesť hodín...

Štátom, o ktorom rozpráva Andrej Danko je Švédsko, no nejedná sa však o celonárodné skrátenie pracovnej doby ale o experiment , kde bol testovaný vplyv 6-hodinovej pracovnej doby na ošetrovateľky starých ľudí. Experiment priniesol určité pozitíva a negatíva, ale bol ukončený v decembri 2016 a v 6-hodinovej pracovnej dobe sa viac nepokračuje. Keďže Andrej Danko označuje 6-hodinový pracovný čas za "normálny" v tejto krajine, čo v skutočnosti nie je, hodnotíme výrok ako nepravdivý.

experiment začalo Dôvodom ukázali


...im (obciam, odberateľom energie, pozn.) zrazu udelím alebo teda rozhodnutím im zvýšim poplatky o 700 % a potom ich nútim pod hrozbou týchto obrovských poplatkov niečo s tým (s technickým vybavením, prípojkami, pozn.)robiť.

Peter Pellegrini v tomto prípade hovorí o vysokých poplatkoch za energie , ktoré prišli odberateľom po novom roku. Aj napriek ohláseniu zníženia cien elektriny a plynu v roku 2017, suma na faktúrach viacerých odberateľov bola vyššia oproti minulému roku. V niektorých samosprávach dokonca zaznamenali zvýšenie až o 700%, čo by podľa primátorov mohlo mať na ich samosprávy až likvidačné následky. Preto výrok hodnotíme ako pravdivý.

vysokých poplatkoch za energie

Jozef Šimko

Ceny energií

navýšenie poplatkov

Petra Žiga

premiér Fico

stiahnuť rozhodnutia týkajúce sa výšky fixných poplatkov

Európska komisia


Poslankyne OĽaNO sa inšpirovali nami (pri podaní návrhu zákona, pozn.) toto je z toho veľkého balíčka, ktorý SMER-SD dávno pred voľbami predstavil...

Ján Richter komentuje návrh novely zákona o sociálnom poistení, ktorý podali poslankyne OĽaNO Silvia Petruchová, Erika Jurinová, Soňa Gaborčáková, Anna Verešová a Veronika Remišová. Tie sa usilovali presadiť predĺženie doby dôchodkového poistenia osobám vykonávajúcim opatrovateľskú starostlivosť. O tomto návrhu sa hlasovalo na schôdzi NRSR 20. septembra 2016, v ktorom iba 58 poslancov zo 137 podporilo návrh. Síce vylepšenie podmienok opatrovateľov a osobných asistentov bolo skutočne súčasťou aj tretieho sociálneho balíčka SMER-SD v roku 2015, ten konkrétne upravoval iba finančný rámec vyčlenený na túto oblasť a plánované zvýšenie príspevkov. Ministerstvo avizovalo, že pripravuje zmeny týkajúce sa opatrovateľov, opatrenia predstavilo už v lete, návrh novely zákona bol doručený len 23. septembra 2016. Keďže nevieme posúdiť, kto sa v tomto prípade kým inšpiroval, hodnotíme výrok ako neoveriteľný.

hlasovalo
tretí sociálny balíček
návrh zákona
Tento návrh zákona
zmeny
avizovalo
doručilo
zvýšiť
Dôvodová správa


Lebo pozrime si príklad, za pána ministra Fronca v roku 2004-2005, sa napríklad zvýšilo o 10% do školstva, to čo učitelia dneska chcú pre budúci rok...

M. Beblavý neuvádza správne číslo v prípade zvýšenia dotácie do kapitoly Ministerstva školstva SR. Za ministra M. Fronca v rokoch 2004-2005 sa navýšili výdavky o 7,1% a nie o spomínaných 10%. V rokoch 2004 až 2005 sa za ministra školstva Martina Fronca zvýšili výdavky ŠR na kapitolu Ministerstva školstva SR o 7,1 %, preto prvú časť výroku hodnotíme ako nepravdivú. Rok Výdavky ŠR na kapitolu Ministerstva školstva SR Percentuálny rozdiel oproti predchádzajúcemu roku 2003 11 658 445 v tis. Sk cca. + 16,9 % 2004 41 541 953 v tis. Sk cca. + 256 % 2005 (Príloha č. 3) 44 700 037 v tis. Sk cca. + 7,1 % V ďalšej časti výroku Miroslav Beblavý pravdivo uvádza, že v súčasnosti učitelia štrajkujú a žiadajú podľa agentúry SITA a podľa denníka SME zvýšenie miezd od budúceho roku o 10 %. V tomto prípade však hlavnou požiadavkou je navýšenie platov, čo nemusí priamo súvisieť s navýšením rozpočtu v kapitole Ministerstva Školstva, vedy, výskumu a športu SR. Dátum zverejnenia analýzy: 17.09.2012 Naspäť Nahlásiť chybu

SITA

SME


Finančná pomoc mešká, pretože pán Krajniak 25. marca oznámil prvú finančnú pomoc pre ľudí vo výške jednej miliardy a chcel pomáhať 800 000 zamestnancom a 200 000 živnostníkom a 10. mája máme z tej jednej miliardy vyplatených 20 000 000, čo v porovnaní s okolitými krajinami sme naozaj na chvoste rebríčka.

Vláda chcela naliať do koronavírusom postihnutej ekonomiky miliardu mesačne - viacerými nástrojmi. K tretine mája bolo za marec vyplatených 20-miliónov eur v rámci tzv. kurzarbeit. To je však len jeden z nástrojov. Erik Tomáš nespomenul vyplácanie tzv. pandemickej OČR a PN - čo sú ďalšie desiatky miliónov eur. Tvrdenie Erika Tomáša, že zo sľúbenej miliardy mesačne je k 7. máju vyplatených 20-miliónov, preto hodnotíme ako nepravdivé. Plán Prvej pomoci 29. marca 2020 vláda - aj minister práce Milan Krajniak - predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. Súčasťou balíka pomoci malo byť preplácanie väčšiny platu zamestnancom zatvorených prevádzok; príspevky podnikateľom, ktorým klesli tržby; bankové záruky ale aj tzv. pandemická OČR a PN-ka. Milan Krajniak viackrát uviedol odhad, podľa ktorého sa pomoc dotkne 800-tisíc zamestnancov a 250-tisíc živnostníkov a SZČO. Vláda neskôr schválila materiál , podľa ktorého pomoc zasiahne asi 324-tisíc živnostníkov, 624-tisic zamestnancov a 95-tisíc dohodárov. Skutočnosť K 7. máju štát vyplatil firmám, zamestnancom a podnikateľom 20,3 milióna eur ako pomoc súvisiacu s pandémiou za marec. To sú však iba peniaze v rámci nástroja tzv. kurzarbeit. „ Ten celý balíček pomoci, ktorý sme nachystali, mal v sebe aj ďalšie časti - a to platby za OČR, ktoré sú veľké sumy, rádovo stovky miliónov. Potom sú tam časti za PN a odloženie preddavkov na dani a odvodov,” vysvetľoval Eduard Heger. K 7. máju bolo podľa hovorcu Sociálnej poisťovne vyplatených 65-tisíc tzv. pandemických OČR. Pre porovnanie rozdielu: k 14. máju štát vyplatil cez kurzarbeit 30 miliónov eur, celková pomoc s inými opatreniami však bola 106 miliónov eur. Porovnanie rýchlosti pomoci Štúdia Centra pre verejnú politiku, ktorá v apríli porovnala ekonomickú pomoc súvisiacu s koronavírusom na Slovensku, v Spojenom kráľovstve, Francúzsku, Nemecku, Rakúsku, Česku a Maďarsku, zistila, že slovenská pomoc je o.i. najmenej štedrá, najužšia a aj najpomalšia. Už začiatkom apríla však deväť renomovaných ekonómov vládu vyzvalo , aby urýchlene naliala viac peňazí do ekonomiky. Podľa nich bolo „už včera neskoro.” Riaditeľ Klubu 500 Tibor Gregor pre portál noviny.sk uviedol , že „žiaľ, musíme konštatovať, že Slovenská republika priamo poslala na účty podnikov 5 miliónov, ale ak zoberieme porovnanie susedného Rakúska, tak v ten istý deň poslalo na účty svojich firiem sedem miliárd eur.”

predstavila
plán
Prvá pomoc
má
malo
uviedol
materiál
vyplatil
vysvetľoval
bolo
vyplatil
bola
Štúdia
vyzvalo
uviedol


Inzerciu si v tomto konkrétnom prípade Frešo za župné peniaze objednal v mesačníkoch “Záhorí” a “ProZáhorí”, ktorých vydavateľ sídli v Skalici..a sú orientované na problémy Skalice a okolia. Skalica nie je v bratislavskom kraji, ale v kraji trnavskom.

Výrok pochádza z Uhlerovho blogu z 22. júna 2017 . Vydavateľ oboch spomínaných mesačníkov síce naozaj sídli v Skalici (Trnavský samosprávny kraj), ale mesačníky pokrývajú aj udalosti z okolia 4 miest v Bratislavskom kraji. Výrok preto hodnotíme ako zavádzajúci.

22. júna 2017
Záhorí.sk
pdf


Ale kauza Gorila je kauza druhej Dzurindovej vlády.

V decembri 2011 sa na verejnosť dostali informácie o uniknutom spise a aj samotný záznam s názvom Gorila . Nahrávka vznikla v rámci akcie Slovenskej informačnej služby. Tá monitorovala Jaroslava Haščáka, šéfa investičnej skupiny Penta a jeho vzťahy s politikmi, s osobami z prostredia finančných skupín. Konšpiračný byt bol odpočúvaný v rokoch 2005 a 2006, teda v čase druhej Dzurindovej vlády, čo je v súlade s Ficovým výrokom. Z jeho tvrdenia ale vyplýva, že strany Smer sa daný spis netýka, pritom to nie je pravda. Výrok hodnotíme ako zavádzanie.

Demagog.SK už výroky ohľadom kauzy Gorila overoval, v jednom z nich sa od nej Fico podobne náznakom dištancoval . Spis Gorila však obsahuje aj kauzy týkajúce sa SMERu, napríklad prepisy rozhovorov Františka Határa (bývalý osobný tajomník Fica) ohľadom financovania strany. Nie je preto pravdou, že kauza Gorila je kauzou len Dzurindovej vlády, ako to naznačuje v tomto rozhovoru pre Pravdu Fico: " Mám eminentný záujem na tom, aby Gorila bola vyšetrená. Keby bola (Gorila, pozn.) vyšetrená dôsledne, tak sa dozvieme veci o druhej Dzurindovej vláde, pri ktorých by sme asi mali husiu kožu. “

V spise sa pritom objavujú aj informácie o iných kauzách, konkrétne privatizácia Slovenských elektrární, kupovanie poslancov, alebo privatizácia bratislavského letiska, teplární a železníc.

Špecializovaný tím pre Gorilu bol vytvorený v januári 2012 Danielom Lipšicom, vyšetrovanie Gorily ešte naďalej pokračuje. Vedúci tímu Marek Gajdoš v týchto dňoch odchádza z funkcie na vlastnú žiadosť. Gajdoša následne prijal aj prezident Kiska . Pri tejto príležitosti Gajdoš uviedol, že väčšie množstvo informácií zo spisu sa potvrdzuje . V kauze mal byť vypočutý aj Robert Fico, ktorý v spise vystupuje a podľa záznamu bol v byte na Vazovovej ulici . Premiér na otázky, či tam bol alebo nie, zásadne odmieta odpovedať. Vypovedať chcel aj bývalý príslušník SIS Peter Holúbek , ktorý záznam nahrával. Holúbek bol nakoniec zbavený mlčanlivosti a mohol tak vypovedať až v júli 2016. Holúbek po vypočutí sa médiam vyjadril, že to " bola fraška a polícia sa ho pýtala len na okrajové veci predaja nahrávky ".

záznam
Gorila
dištancoval
Františka Határa
financovania
tomto
tím
Marek Gajdoš
Kiska
potvrdzuje
Vazovovej ulici
odmieta
Peter Holúbek
zbavený mlčanlivosti
médiam


V minulosti neboli dotiahnuté zonácie do konca... ...Nikomu sa nepodarilo vyzónovať žiaden národný park okrem Pienin.

Je pravdou, že Pieninský národný park je ako jediný park s prijatou zonáciou.

Pieninský národný park
TASR
vyhlásil


Áno, jedno aj z riešení je, že skúsime sa dohodnúť so súčasnými akcionármi na tom, že by sme odkúpili podiel v Slovenských elektrárňach, keďže vieme, že svojho času Dzurinda s Miklošom predali trestuhodne tento podiel. Potom, keď Fico ho pred desiatimi rokmi mohol odkúpiť, tak jednoducho trestuhodne nevyužil predkupné právo a dnes všetci ľudia na to doplácajú.

Vláda Roberta Fica mala predkupné právo na majoritný podiel v Slovenských elektrárňach, bolo však podmienené dokončením dvoch blokov jadrovej elektrárne v Mochovciach. Keďže oba bloky nie sú dokončené, Fico si predkupné právo uplatniť nemohol. Výrok preto hodnotíme ako nepravdivý.

Druhá vláda Mikuláša Dzurindu zrealizovala v roku 2006 privatizáciu Slovenských elektrární (SE). Vláda Slovenskej republiky predala 66 percentný podiel v elektrárňach talianskej energetickej skupine Enel za 840 miliónov eur. V rukách štátu teda zostal menšinový 34 percentný podiel.

Ficova vláda v roku 2015 podpísala s Enelom Memorandum o porozumení, v ktorom štát získal opciu na 17 percentný podiel a predkupné právo na všetky akcie Enelu v SE. Opcia o.i. znamená , že štát môže sám požiadať o odkúpenie vlastníckeho podielu. Predkupné právo si štát môže uplatniť len v prípade, ak by sa predávať rozhodla druhá strana.

Memorandum však viaže opciu štátu na viacero podmienok, medzi inými na dostavanie blokov jadrovej elektrárne Mochovce. „Enel (...) aj spolu s EPH, udelia Ministerstvu právo na kúpu dodatočného podielu akcií v SE, a to až do výšky 17% základného imania SE, ktoré bude uplatniteľné v lehote 6 mesiacov od vydania Konečného povolenia pre EMO Bloky 3 a 4…” (článok 2.1).

Tretí blok dostal povolenie na prevádzku v auguste 2022, štvrtý blok plánujú SE spustiť v roku 2024.

zrealizovala podpísala znamená viaže dostal


Prečítal som si na webovej stránke NSK, že sme sa pričinili o vytvorenie nových pracovných miest vo výške 6 tis. a počúvajte dobre, pri výstavbe diaľnice R1 a pri výstavbe Mochoviec.

Na stránkách NSK sme našli správu z obdobia rokoch 2006-2009 o tom, že NSK plánuje vytvoriť 6 tisíc pracovných miest. Túto správu sme našli aj iných médiách, podobne ako správu o už vytvorených miestach v súvislosti s dostavbou Mochoviec. Výrok na základe toho hodnotíme ako pravdivý.

Webstránka pohronie.s SITA priniesli


My budeme akceptovať toto rozhodnutie, že okresné úrady spadajú aj pod ministra vnútra a že bude o nich rozhodovať OĽaNO.

Zákon o štátnej službe hovorí , že „služobným úradom štátneho zamestnanca na okresnom úrade je Ministerstvo vnútra Slovenskej republiky.” Ministrom vnútra je Roman Mikulec, ktorý kandidoval za OĽaNO. Tvrdenie Branislava Gröhlinga, podľa ktorého okresné úrady patrie pod rezort vnútra, hodnotíme ako pravdivé

hovorí Ministrom kandidoval


Aj touto chcem poďakovať, že rozhodla ako rozhodla, že sa nedala ovplyvniť ministerkou a že rozhodla na základe dôkazov a faktov tak, že Daniel Lipšic bol disciplinárne pokarhaný.

Najvyšší správny súd SR 20.5. v rámci konania voči Danielovi Lipšicovi rozhodol , že sa špeciálny prokurátor dopustil disciplinárneho previnenia. Lipšic je vinný z toho, že sa nezdržal verejného vyslovovania svojho názoru na prípady, ktoré nie sú právoplatne skončené, čo je v rozpore so zákonnou povinnosťou prokurátora. Daniel Lipšic dostal za toto disciplinárne previnenie písomné pokarhanie a má tiež nahradiť trovy konania. Výrok hodnotíme ako pravdivý.

rozhodol


Kolóna viac než 5 áut je porušenie zákona alebo že ak píšete, v novinách napíšu článok o neadekvátnych majetkových pomeroch sudcov, tak že ste porušili zákon...

Infografika popisuje dopady zákonov , ktoré boli prijaté 16. januára 2014. Jazda piatich áut v kolóne je protizákonná a možnou sankciou je odobratie vozidla a strata vodičského preukazu. Zhromažďovanie šírenie (a teda aj publikovanie) materiálov o sudcoch a príslušníkov polície je taktiež protizákonné a hrozia pri porušení zákona až dva roky. Výrok hodnotíme ako pravdivý.

Infografika
zákonov
16. januára
Jazda
prisľúbil


...doteraz sa Únia rozširovala a vlastne sa stáva prvýkrát, že jeden podstatný člen Európskej únie odchádza z Európskej únie a je to okamih, kedy bude potrebné obnoviť dôveru v Európsku úniu, pretože v mnohých štátoch, aj v zakladateľských štátoch sú nielen politické sily, ale početné skupiny obyvateľstva, ktorí stratili dôveru...

Európska únia sa doposiaľ rozširovala šesťkrát, a Spojené kráľovstvo ako podstatný člen EU je historicky prvou krajinou, ktorá zo spoločenstva vystúpi. Je pravda, že Grónsko vystúpilo z EÚ v roku 1985, ale vystúpilo len ako oblasť a nie ako štát, keďže Grónsko je autonómnou krajinou patriacou k Dánsku. O nedôvere ľudí v Eurósku úniu vypovedá úspech rôznych euroskeptických a extremistických politických strán, ale poukázali na tento problém aj zistenia prieskumu verejnej mienky Eurobarometer (.pdf). Výrok Mareka Maďariča hodnotíme preto ako pravdivý. Európske spoločenstvo bolo založené v roku 1957 so zakladajúcimi štátmi Belgickom, Holandskom, Luxemburskom, Francúzskom, Nemeckom a Talianskom. Odvtedy sa rozšírilo v roku 1973 o Dánsko, Írsko a Veľkú Britániu, v roku 1981 o Grécko, v roku 1986 o Španielsko a Portugalsko a v roku 1995 sa rozšírilo o Fínsko, Švédsko a Rakúsko. V roku 2004 prebehlo zatiaľ najväčšie rozšírenie: do spoločenstva pristúpili Cyperská republika, Česká republika, Estónsko, Litva, Lotyšsko, Maďarsko, Malta, Poľsko, Slovensko a Slovinsko. V roku 2013 pristúpilo zatiaľ ako posledné Chorvátsko. V minulosti zo spoločenstva vystúpilo aj Grónsko , ktoré vstúpilo do spoločenstva ako súčasť Dánska v roku 1973. Veľká Británia, ako podstatný člen spoločenstva, prispieva treťou najvyššou sumou do rozpočtu EU . Vo viacerých krajinách existujú politické strany (Front National vo Francúzsku, Jobbik v Maďarsku, ĽSNS na Slovensku, Svobodní v Českej republike, PEGIDA v Španielsku, UKIP vo Veľkej Británii, Alternative for Germany v Nemecku a mnoho ďalších) zakladajú svoju kampaň na euroskepticizme . Tému Brexitu a úspešné referendum v prospech vystúpenia využívajú ako základ svojej kampane na vystúpenie z EU. O nedôvere ľudí v Európsku úniu svedčia aj zistenia Eurobarometer (.pdf, s. 83) z roku 2015. Tendenciu veriť Európskej únii má 42 % respondentov, 51 % naopak vyjadrilo nedôveru. Len jedna pätina (43) regiónov vykázala dôveru nad 50 %. Prieskum (.pdf) z roku 2014 umožňovalo odpovedať na otázku o obraze EÚ možnosťami absolútne pozitívny, absolútne negatívny, neutrálny a neviem. Vtedy 25 % respondentov uviedol, že absolútne negatívne vníma EÚ, v roku 2006 bolo toto číslo na úrovni 15 %. Dátum zverejnenia analýzy: 27.06.2016 Naspäť Nahlásiť chybu

Eurobarometer
Európske spoločenstvo
Grónsko
rozpočtu EU
euroskepticizme
Eurobarometer
Prieskum


A je to ešte horšie, pretože ukrajinská vláda reálne prijíma opatrenia na to, aby donútila ukrajinských mužov, ktorí odišli pred vojnou. Nechcú sa zapojiť do tej vojny, tak najnovšie nemecká vláda, pred mesiacom poľská vláda vlastne dáva ponuku, že bude chytať týchto mužov a bude ich posielať násilne naspäť na Ukrajinu.

Ukrajinská vláda zaviedla opatrenia, ktorými sa snaží urýchliť návrat potenciálnych vojakov zo zahraničia na Ukrajinu. Poľsko a Litva sa vyjadrili, že by chceli v tejto oblasti Ukrajine pomôcť, Nemecko zas vyhlásilo, že nebude nútiť ukrajinských utečencov slúžiť v ozbrojených silách ani ich deportovať na Ukrajinu. Zároveň nemecký kancelár potvrdil, že Nemecko umožní Ukrajincom ostať na ich území, ak splnia všetky stanovené podmienky. Ani jedna z krajín však nepovedala, že bude ukrajinských utečencov chytať a posielať späť na Ukrajinu, a preto hodnotíme výrok ako zavádzajúci.

Po dvoch rokoch ruskej invázie na Ukrajine sa ukrajinská armáda potýka s nedostatkom munície a vojakov. Už koncom minulého roka ukrajinský prezident Zelenskyj uviedol, že bude potrebné nájsť ďalších 450 000 – 500 000 vojakov, aby bola Ukrajina schopná bojovať proti Rusku. Podľa portálu Financial Times ukrajinský parlamentný ekonomický výbor odhaduje, že z 11,1 milióna ukrajinských mužov vo veku 25-60 rokov je približne iba 3,7 milióna spôsobilých na mobilizáciu. Ostatní sú, zdravotne indisponovaní, sú považovaní za kritických pracovníkov, sú v zahraničí alebo už bojujú.

Pod náporom ruskej ofenzívy a nedostatku vojakov zaviedla Ukrajina novelu mobilizačného zákona, ktorá má priniesť niekoľko zmien . Najvýraznejším opatrením je zníženie minimálneho veku povinnej vojenskej služby z 27 na 25 rokov. Ukrajina tak bude môcť mobilizovať viac mladých mužov. Taktiež došlo k obmedzeniu konzulárnych služieb v zahraničí, Vďaka čomu dočasne nebudú môcť muži vo veku 18 – 60 žiadať o pasy v zahraničí.

V rámci problému s nedostatkom vojakov prejavilo viacero krajín ochotu pomôcť Ukrajine tento problém riešiť. Poľský minister obrany Władysław Kosiniak-Kamysz pre televíznu stanicu Polsat uviedol, že Poľsko už dlhší čas navrhuje Ukrajine pomoc s vrátením ľuďom podliehajúcim povinnej vojenskej službe, aj keď neuviedol, aké mechanizmy by Poľsko vedelo použiť. Obdobne reagovala napríklad aj Litva .

Právnik z poľskej mimovládnej organizácie Ocalenie Foundation Tadeusz Kołodziej však uviedol , že neexistuje žiadny mechanizmus, ktorým by poľské úrady mohli deportovať ukrajinských mužov na Ukrajinu, a žiadne aktuálne plány vyhlásiť ich prítomnosť v krajine za nezákonnú. V Poľsku sa tak skôr hovorí o mäkších opatreniach.

Poľská dolná komora parlamentu schválila v polovici mája 2024 opatrenie, ktoré vyžaduje, aby Ukrajinci potvrdili legálnosť svojho pobytu v Poľsku platným cestovným povolením.

Nemecko však ohľadom repatriácie Ukrajincov v bojaschopnom veku zaujalo odmietavejší postoj. Nemecký minister spravodlivosti Marko Buschmann ešte v decembri 2023 vyhlásil , že Nemecko nebude nútiť ukrajinských utečencov slúžiť v ozbrojených silách ani ich deportovať na Ukrajinu. Predstaviteľ nemeckej vlády ubezpečil, že ak si ukrajinské snahy o povolanie mužov, ktorí opustili krajinu, do armády, nebude to mať žiadne praktické dôsledky pre Ukrajincov žijúcich v Nemecku.

Nemecký kancelár Olaf Scholz nedávno prisľúbil , že v Nemecku bude dovolené zostať každému, kto je „zamestnaný a nie je vinný zo žiadneho priestupku“. Scholz taktiež vyhlásil, že chýbajúce doklady neovplyvnia chránený štatút Ukrajincov.

nedostatkom

Financial Times

niekoľko zmien

obmedzeniu konzulárnych služieb

Poľsko

Litva

uviedol

schválila

vyhlásil

prisľúbil


... veľmi korektný odhad, ktorý vypracovala skupina na ministerstve financií na úrovni 350, 352 miliónov presne, my dávame do tohto návrhu. Moderátorka: Súčasné ministerstvo to vypočítalo? J. Figeľ: Poradcovia ministra financií Ľudovít Odor a Michal Horváth. My sme to dali na úrovni 200 miliónov. To čo oni navrhujú na úrovni 350. Súčasní poradcovia.

Výrok treba vnímať v dvoch rovinách. V jednej, ktorá sa týka číselných údajov je správna. Figeľ však výrazne zavádza čo do pôvodu spomenutého návrhu, ktorý obsahuje možnosť šetrenia vo výške 350 mil. Ódor a Horváth nie sú poradcami na MF SR. Je pravdou, že v navrhovaných opatreniach od KDH by sa obmedzením dávok od štátu bohatým dalo ušetriť 200 mil. ( .pdf ) eur ročne. Rovnako je pravdou, že Ľudovít Ódor a Michal Horváth v štúdii Ako zakopať rozpočtovú sekeru tvrdia, že štát by ušetril 350 miliónov eur, ak by prestal posielať dávky lepšie zarábajúcim ľuďom. Prepočty pritom ekonómovia realizovali na 40 % najlepšie zarábajúcich. Pri hodnotení tohto výroku však musíme upozorniť na fakt, že predseda Figeľ zavádza s tvrdením, že štúdia, ktorá obsahuje šetrenie výdavkov v oblasti sociálnych dávok, bola vypracovaná poradcami ministra financií. Spomínaná štúdia bola vypracovaná ešte počas minulej vlády, keď Ľudovít Ódor bol poradcom predsedníčky vlády a vtedajšieho ministra Mikloša. Aktuálne ani jeden z menovaných ekonómov nepôsobia na ministerstve ako poradcovia. Status týchto ekonómov ako poradcov nepotvrdila ani jedna zo strán, teda ani Ódor a Horváth a ani vláda. Samozrejme, prípadné neoficiálne konzultácie nevieme vylúčiť. V súvislosti s týmto výrokom sme priamo kontaktovali aj Ľ. Ódora, ktorý nám na otázku, či pracuje na MF SR ako poradca odpovedal, že v súčasnosti pre nikoho ako poradca nepracuje a na ministerstve ako poradca nepracuje odo dňa, kedy tam nepôsobí exminister Mikloš. Napriek tomu, hodnotíme výrok predsedu Figeľa ako zavádzajúci, pretože je jasné, že štúdia, ktorá obsahuje úsporu 350 mil. Eur na sociálnych dávkach, bola vytvorená ešte za vlády I. Radičovej. Teda v čase, keď KDH bolo súčasťou vládnej koalície. Toto Figeľ opakovane nespomenul, a to aj napriek tomu, že sa ho moderátorka doslovne pýtala, či štúdiu vypracovalo súčasné ministerstvo financií. Dátum zverejnenia analýzy: 11.06.2012 Naspäť Nahlásiť chybu

.pdf
350 miliónov
poradcom


Napriek tomu sa nám ale podarilo presadiť zavedenie takzvanej milionárskej dane. To znamená zavedenie degresívnej odpočítateľnej položky, ktorá zvyšovala daňové zaťaženie vyšším príjmovým skupinám.

Tzv. milionárska daň bola parlamentom prijatá v decembri 2006 , po prvýkrát za zdaňovacie obdobie roka 2007. Koncept tzv. milionárskej dane Daňovník už nemá po prekročení príjmov nad určitú sumu (15 387,12 eura za rok 2010, pozn.) nárok na celú odpočítateľnú položku (4 025,70 eura za rok 2010, pozn.), ale iba na jej nižšiu sumu, a tým sa mu zvýši celková daň. Všetko závisí od vypočítaného základu dane, nie hrubých príjmov.

decembri 2006
Daňovník


Blokády boli na srbsko-chorvátskej hranici a na maďarskej hranici sú tie ploty.

Chorvátsko zablokovalo svoju hranicu so Srbskom 21. septembra údajne ako protiopatrenie, keďže Srbsko im posielalo priveľa migrantov. Niektoré priechody však boli čiastočne otvorené už nasledujúci deň. Maďarsko vybudovalo plot na hranici so Srbskom ešte koncom augusta 2015 a tiež oceľové dvere na jednom zo svojich priechodov s Chorvátskom v septembri 2015. Maďarský premiér Orbán vyjadril tiež zámer postaviť plot na vybraných úsekoch hranice s Chorvátskom , ten by mal byť už takmer hotový , a Maďarsko tiež začalo s prípravami na vybudovanie plotu na hranici s Rumunskom. Drôtené prekážky by sa mali nachádzať aj na hraniciach so Slovinskom . Výrok preto hodnotíme ako pravdivý.

Chorvátsko Srbskom Chorvátskom Chorvátskom hotový Slovinskom


Vynechal som iba dve zasadnutia vlády...

Vláda mala od svojho vzniku už deväť rokovaní (prvé sa konalo 30. marca 2016, zatiaľ posledné 25. mája 2016). Premiér bol v nemocnici od 14. apríla do 1. mája, za tú dobu vláda zasadala dvakrát, tieto rokovania viedol Robert Kaliňák. Na rokovanie 4. mája na krátku dobu prišiel aj Robert Fico, kto odvtedy rokovania vlády už aj vedie. Výrok preto hodnotíme ako pravdivý. Premiér bol hospitalizovaný 14. apríla, postúpil operáciu a z nemocnice ho prepustili 1. mája. V tomto období sa konali dve zasadnutia vlády, 25. apríla a 29. apríla. Tieto viedol podľa záznamu rokovania podpredseda vlády a minister vnútra Robert Kaliňák. Ďalšie zasadnutie vlády sa uskutočnilo 4. mája, na ktorom už sa zúčastnil aj premiér. Podľa záznamu z rokovania ho premiér viedol, ale z mediálnych správ vyplýva, že premiér nebol prítomný na celom rokovaní. Robert Kaliňák, kto potom mal zastupovať premiéra, komentoval túto udalosť takto: " Bol tu len na krátky okamih na pozdravenie a na stretnutie s členmi vlády. Bude pokračovať v liečebnom procese ". Záznamy o ďalších rokovaniach vlády (11. mája, 18. mája, 25. mája) potvrdzujú, že premiér na nich už bol prítomný.

deväť
hospitalizovaný
prepustili
25. apríla
29. apríla.
záznamu
komentoval


V rómskych osadách nemá asi 50 % obyvateľov dokončené ani základné vzdelanie

Podľa rámca EÚ pre národné stratégie integrácie Rómov (. pdf ) je "iba" 17% príslušníkov rómskej populácie s neukončeným základným vzdelaním. Ďalej podľa toto istého dokumentu (s.29) a zisťovania (UNDP 2010) bolo v roku 2010 v rámci rómskej populácie, ktorá bola už mimo školského systému, 56 % mužov a 63 % žien s ukončeným 9. ročníkom základnej školy . Inými slovami v rámci rómskej populácie neukončili základnú školu 44% mužov a 37% žien. Údaje o vzdelanosti v rómskych osadách sa nám nepodarilo vyhľadať.

pdf


Na Slovensku je v automobilovom priemysle zamestnaných 400 000 ľudí, polovica priemyselnej produkcie, polovica priemyslu, čo vyjde zo Slovenska, sú autá.

Počet ľudí pracujúcich v automobilovom priemysle na Slovensku predstavuje 16,2 % všetkých zamestnaných. Pri celkovom počte 2,6 milióna pracujúcich to znamená zhruba 421-tisíc zamestnaných v tomto priemysle. Automobilový sektor sa podieľa na celkovej priemyselnej produkcii Slovenskej republiky 48 percentami. Toto číslo nezahŕňa len samotné autá, ale napríklad aj diely a súčiastky do nich.

automobilovom pracujúcich priemyselnej


Vy a váš generálny riaditeľ Viszlai ste dodatkom číslo 18 v zmluve 1/2009 medzi Lesmi Slovenskej republiky a Ružomberkom, ste dal cenovú klauzulu, kde keď odberateľ Ružomberok nebude súhlasiť s novou cenou, platí stará cena.

Minister Ľubomír Jahnátek vo svojom výroku zavádza. Nikde v dodatku nie je explicitne napísané, že ak kupujúci nesúhlasí s cenou, musia mu LESY SR predávať svoj tovar za rovnakú cenu. Dodatok o vytváraní cien na nasledujúce obdobie hovorí nasledovné:

Dodatok

21. dodatok

dosadeného


Ja keď som nastupovala na koncipientsku prax bola som 13 rokov (praxe, pozn.)... Od fakulty, ja som počas fakulty pracovala na právnom oddelení na mestskom úrade, potom som bola dva roky právnička, k tomu som si spravila 4 (roky, pozn.) a ešte niekoľko mesiacov koncipientskej praxe. Dokopy to bolo viac ako 3 roky (...) a to potvrdila aj komora.

V diskusii sa Zuzana Čaputová snažila argumentovať tým, že určitú prax v oblasti práva mala už pred začatím koncipientskej praxe. Konkrétne malo ísť o 13-ročnú prax, avšak keďže nie je známy presný začiatok jej pôsobenia na právnom oddelení Mestského úradu v Pezinku (kedy presne počas jej štúdia to bolo), hodnotíme výrok ako neoveriteľný. Zuzana Čaputová študova la na Právnickej fakulte Univerzity Komenského v rozmedzí rokov 1991-1996. Počas štúdia a aj po jeho skončení, pôsobila v Pezinku ako asistentka na právnom oddelení Mestského úradu, neskôr ako zástupkyňa prednostu Mestského úradu. Od roku 2001 do roku 2017 spolupracovala so združením Via Iuris (od roku 2010 ako advokátka)( TASR ). Koncipientskú prax začala v auguste 2005 v trvaní ‚ ‚4 roky, 2 mesiace, 25 dní” ako uviedla vo svojom stanovisku aj Slovenská advokátska komora.

študova la
TASR
stanovisku


Ja len pripomeniem kolegovi, čo povedala pani bývalá premiérka Radičova 5. februára 2011. Citujem: "v mnohých momentoch to bola fraška. Spôsob voľby generálneho prokurátora ma neteší, voľba je nedôstojná a skutočne ju možno nazvať aj fraškou."

Podobný výrok sme overovali už v minulosti ( O5M12 , 13. januára 2013). Róbert Madej, správne parafrázuje slová I. Radičovej ohľadom voľbe generálneho prokurátora. Iveta Radičova v Sobotných dialógoch 5. februára 2011 povedala (prepis newtonmedia.sk): "Ja som sa vyjadrila k celej téme voľby, ktorú nemôžem hodnotiť inak, ako nedôstojnú, a použijem aj ten výraz v mnohých momentoch to bola fraška a hlavný problém je kdesi za touto voľbou." Dátum zverejnenia analýzy: 18.02.2013 Naspäť Nahlásiť chybu

povedala


Poviem to na prípade prezidentských volieb, pretože tak ako boli predložené tieto zákony, majú sa vzťahovať aj na prezidentské voľby. Keď by platil ten stav, čo predložil minister Kaliňák do parlamentu, tak to v konečnom dôsledku bude znamenať, že billboardy, ktoré dnes visia napríklad Procházkovi a Kiskovi celé prázdniny a prezentujú svoje osoby, tak náklady, ktoré vynaložili počas týchto prázdnin, by sa zarátavali, alebo mohli zarátavať pri určitom výklade do nákladov na kampaň v rámci prezidentskej kampane, čo by v konečnom dôsledku napríklad znamenalo, že pred finišom kampane možno už nebudú môcť minúť ani euro na ďalšiu kampaň. Pretože máme strop kampane a podľa týchto návrhov zákonov sa aj všetky predchádzajúce výdavky mimo volebnej kampane do toho zarátavajú.

Podobný argument použil v pripomienkach k volebnému zákonu aj M. Beblavý . " Zvláštny je podľa nášho názoru spôsob výpočtu nákladov do kampane. V súčasnom znení sa do nákladov majú počítať jednak predkampaňové výdavky, výdavky na prieskumy a jednak aj výdavky politických strán a kandidátov. Z kombinácií týchto nákladov môžu vzniknúť absurdné situácie – napríklad medzi náklady by sa počítali všetky prieskumy, ktoré si politická strana a kandidáti platia od predchádzajúcich volieb, čo by mohlo viesť k tomu, že zákonná suma na volebnú kampaň by bola rýchlo prekročená." Zákon je nie úplne jednoznačný. Dôvodová správa hovorí o tom že strana, hnutie alebo kandidát musí uverejniť aj prehľad výdavkov, ktoré vynaložil na svoju propagáciu aj pred dňom vyhlásenia volieb. Podľa § 2 odsek 1 volebná kampaň začína až dňom vyhlásenia volieb. Paragraf 3 odsek 8 hovorí o tom, že o použití prostriedkov na volebnú kampaň politická strana vedie osobitnú evidenciu na účely volebnej kampane, malo by isť iba o prostriedky v rámci volebnej kampane, teda od vyhlásenia volieb. V tomto prípade neurčitosť novely zákona o volebnom poriadku poskytuje dva právne výklady. Ide predovšetkým o § 3 odsek 8: "O použití prostriedkov na volebnú kampaň politická strana vedie osobitnú evidenciu na účely volebnej kampane v členení a) náklady na úhradu predvolebných prieskumov a volebných prieskumov verejnej mienky , b) náklady na úhradu platenej inzercie alebo reklamy, c) náklady na vysielanie politickej reklamy podľa osobitného predpisu,4) d) náklady na úhradu volebných plagátov, e) náklady obchodnej spoločnosti podľa osobitného predpisu,5) f) cestovné výdavky členov politickej strany a prehľad cestovných náhrad zamestnancov politickej strany podľa osobitného predpisu,6) g) prehľad darov a iných bezodplatných plnení, ktorých hodnota sa určuje podľa osobitného predpisu,7) h) všetky ostatné náklady politickej strany na propagáciu jej činnosti, cieľov a programu." L. Žitňanská používa príklad Kisku a Procházku, kde sa snaží poukázať na možnú retroaktivitu novely zákona o volebnej kampani. Faktom však je, že nové volebné zákony neobmedzia už rozbehnuté „imidžové“ kampane prezidentských kandidátov. Náklady sa totiž budú počítať až od vstupu novej legislatívy do účinnosti. Tieto slová potvrdil nielen R. Kaliňák ale aj poslanec Procházka . Dôvodová správa k volebnému zákonu uvádza: "Ďalším nástrojom kontroly je povinnosť uverejňovať na webových sídlach nielen sumu výdavkov, ktorú politická strana alebo kandidát plánuje vo voľbách použiť, ale aj uverejniť prehľad všetkých výdavkov, ktoré boli na vedenie kampane vynaložené. Každý kandidujúci subjekt bude zároveň povinný uverejniť aj prehľad výdavkov, ktoré vynaložil na svoju propagáciu aj pred dňom vyhlásenia volieb." Dátum zverejnenia analýzy: 09.09.2013 Naspäť Nahlásiť chybu

Beblavý
novely
Kaliňák
Procházka
Dôvodová správa


Napríklad teraz komárňanské lodenice prepúšťajú.

Výrok je pravdivý. O prepúšťaní v spoločnosti Slovenské lodenice Komárno a.s. informovala dňa 27. apríla 2012 agentúra SITA . Podľa zverejnených informácií bolo k 1. máju tohto roku prepustených 79 pracovníkov, spoločnosť však ešte vo februári ohlásila prepúšťanie 300 zamestnancov.

SITA


Dnes napr. Európska únia platí spolu so Spojenými štátmi platia asi tretinu, ak nie viac výdavkov ukrajinskej vlády na nemocnice, školy atď.

Podľa Medzinárodného menového fondu potrebuje ukrajinská vláda na udržanie bežného chodu štátu 3 až 4 miliardy dolárov mesačne. Európska únia spolu so Spojenými štátmi preto krajine poskytujú finančné balíky, ktoré budú v roku 2023 pokrývať viac než tretinu mandatórnych výdajov vlády. Tieto peniaze zabezpečia napríklad vyplácanie miezd a dôchodkov, či udržiavanie prevádzky škôl a nemocníc.

Európska Únia sa v októbri 2022 zhodla na poskytnutí balíka určeného na podporu ukrajinskej vlády vo výške až 18 miliárd eur na rok 2023 . Podpora je vo forme zvýhodnených pôžičiek, ktoré sa budú vyplácať v pravidelných splátkach, a teda v priemere 1,5 miliardy mesačne.

Spojené štáty začiatkom roka 2023 schválili Zákon o dodatočných rozpočtových prostriedkoch pre Ukrajinu. Washington podporí (. pdf , s. 2) rozpočet ukrajinskej vlády sumou vo výške 13,37 miliárd dolárov.

potrebuje
18 miliárd eur na rok 2023
pdf


V roku 2016 sme mali najnižšiu mieru dlhodobej nezamestnanosti za posledné dlhé roky.

Podľa údajov Štatistického úradu SR bol počet dlhodobo nezamestnaných v roku 2016 najnižší od štvrtého kvartálu roku 2009, výrok preto hodnotíme ako pravdivý. Za dlhodobo nezamestnaného ( .pdf , s. 4) sa považuje občan vedený v evidencii uchádzačov o zamestnanie najmenej 12 po sebe nasledujúcich mesiacov. Podobný výrok sme už overovali v januári 2017, vtedy vyrieknutý ministrom práce, sociálnych vecí a rodiny Jánom Richterom. Dátum zverejnenia analýzy: 02.05.2017 Naspäť Nahlásiť chybu

.pdf januári


Ktorý klub vo vašom parlamente bratislavskom je najsilnejší? Kto má najväčší počet, individuálny klub poslancov? Samozrejme Smer - Sociálna demokracia má najsilnejší klub v bratislavskom parlamente. Tak teda ako veľký demokrat porozprávajte Slovensku (Pavol Frešo - župan BSK), že koľko predsedov alebo podpredsedov komisií alebo overovateľov majú predstavitelia Smeru u vás v župe. Ani jedného.

Z celkového počtu 44 poslancov Bratislavského samosprávneho kraja je 11 poslancov zo strany SMER-SD. Rovnaký počet poslancov má však aj strana SDKÚ-DS. Inými slovami, nemožno povedať, že je klub poslancov Smeru najsilnejší. Je však pravdou, že z 9 komisií nemá zastúpenie na predsedníckom poste ani jeden predstaviteľ zo strany SMER-SD. V jednotlivých komisiách nie je podpredsednícka ani funkcia overovateľa. Všetci traja podpredsedovia bratislavskej župy nie sú taktiež zo strany SMER-SD.

poslancov komisií podpredsedovia


My sme odkedy ona odišla (Anna Belousovová, pozn.), sme prijali ďalších 280 ľudí do strany.

Nepodarilo sa nám overiť či je to skutočne pravda.


Treba povedať jasne, že my tiež konáme medzi našou socialistickou frakciou. My vážne o týchto veciach hovoríme. Sú informovaní.

Monika Flašíková-Beňová (členka socialistickej frakcie S&D v EP), napríklad 9. mája 2011 vystúpila v Európskom parlamente s krátkym prejavom , v ktorom uviedla, že " prijatá ústava zásadným spôsobom narúša práva menšín a dobré susedské vzťahy medzi jednotlivými členskými štátmi Európskej únie ." Či sa tak deje aj vnútri socialistickej frakcie sa nám overiť nepodarilo. Dátum zverejnenia analýzy: 29.05.2011 Naspäť Nahlásiť chybu

prejavom


(...) k minulému volebnému obdobiu, lebo napríklad opozícia mala dvoch podpredsedov (NR SR, pozn.).

Výrok hodnotíme ako pravdivý. Na ustanovujúcej schôdzi NR SR 4. apríla 2012 boli zvolení štyria podpredsedovia NR SR , z toho dvaja boli predstavitelia opozície: Ján Figeľ (KDH) a Erika Jurinová (OĽaNO) a dve predstaviteľky vládnej strany SMER-SD Jany Laššákovej a Renáty Zmajkovičovej. Renátu Zmajkovičovú ( TASR ) potom vystriedal Miroslav Číž (SMER-SD) kvôli kauze CT.

podpredsedovia NR SR
TASR
Miroslav Číž


Keď sme, keď sme rokovali o zjemnení Zákona o dvojakom štátnom občianstve, tak v tom momente začali predstavitelia Fidesu hovoriť o znovuspojení menšín a Maďarov a neviem čo.

Nepodarilo sa nám nájsť informácie potrebné na overenie tohto výroku.


Ja si myslím, že zákon hovorí jasne, že sloboda súkromného prejavu nemôže prevažovať nad verejným záujmom, ale na druhej strane treba aj povedať, že tento paragraf v roku 2005 do Trestného zákona presadil poslanec SDKÚ, pán Vavrík. (paragraf 377 Trestného zákona pozn.)

SME (20. júla 2007) prináša správu, že "paragraf o porušovaní dôvernosti presadil do nového trestného zákona v máji 2005 poslanec SDKÚ Roman Vavrík."

SME tu.


Toto je vývoj dlho od roku 1998, kde sme sa ujali zodpovednosti, kde ešte dlh rástol, pretože predchádzajúce vlády si zobrali veľké záväzky, kde sme dlh začali zásadne znižovať a pozrite sa, čo sa dialo v druhej polovici obdobia pána Fica. Keď tento obrázok otočím, tak to poviem takým ľudovým spôsobom, že tu sme sa žgriapali z veľkého dna niekoľko rokov znižovaním deficitov, štartovaním ekonomík a pozrite, ako rýchlo sme v druhej polovici obdobia vládnutia pána Fica padli.

Dlh verejnej správy Slovenskej republiky podľa údajov eurostatu vyjadrených v % HDP narastal do roku 2000, od vtedy klesal až do roku 2008, kedy opäť začal rásť. Deficit rozpočtu približne kopíroval tento trend, keď rástol do roku 2000, potom klesal do roku 2007, kedy začal rásť. Mikuláš Dzurindu vystihol tento trend dostatočne presným spôsobom.

narastal


V každom prípade teraz to vyzerá, že som jediný podpredseda Národnej rady, ktorý nie je trestne stíhaný z tých štyroch.

Zo štyroch zvolených podpredsedov NR SR sú trestne stíhaní traja: Andrej Danko (SNS), Peter Žiga (Hlas-SD) a Ľuboš Blaha (Smer-SD). Na Michala Šimečku (PS) je podané trestné oznámenie, nie sú však informácie, že by voči nemu bolo vedené aj konanie. Výrok hodnotíme ako pravdivý.

Po dopravnej nehode, ktorú spôsobil Andrej Danko, začala okresná prokuratúra Bratislava trestné stíhanie vo veci prečinu poškodzovania a ohrozovania prevádzky všeobecne prospešného zariadenia. Na šiesty deň po nehode prišiel o vodičský preukaz.

Peter Žiga čelí od roku 2020 obvineniu z prečinu podplácania na základe výpovede bývalej štátnej tajomníčky Moniky Jankovskej. Jankovská v roku 2020 vypovedala , že exminister Žiga cez ňu ponúkal sudkyni úplatok vo výške stotisíc, aby spor o elektráreň Gabčíkovo rozhodla v prospech štátu. Vyšetrovanie nebolo ukončené a v súčasnosti stále prebieha . Peter Žiga obvinenie odmieta.

Ľuboš Blaha je vyšetrovaný vo veci prejavu sympatie k hnutiu smerujúcemu k potlačeniu základných práv a slobôd za obraz Che Guevaru, ktorým nahradil portrét prezidentky.

Na Michala Šimečku bolo podané trestné oznámenie v roku 2023, informácie o ďalšom postupe však nie sú dostupné. Trestné oznámenie na predsedu PS vo veci marenia prípravy a priebehu volieb a referenda podal aj europoslanec Miroslav Radačovský). Ani v tomto prípade však nie je známe, že by bolo začaté stíhanie. Michal Šimečka ako jediný z podpredsedov parlamentu doposiaľ nebol trestne stíhaný.

spôsobil začala prišiel čelí výpovede vypovedala nebolo prebieha vyšetrovaný bolo podal


...skúsenosť hovorí, že volebnú koalíciu skladá volebný víťaz.

Podľa slovenskej ústavnej tradície sa poverenie zostaviť vládu, respektíve vládnu koalíciu, udeľuje predsedovi (lídrovi) politickej strany, ktorá zvíťazila v parlamentných voľbách. Ten sa zároveň stáva predsedom vlády, čiže premiérom. Ak sa však víťazovi volieb nepodarí zostaviť vládnu koalíciu, prezident môže k zostaveniu vlády vyzvať druhú najsilnejšiu stranu. Stalo sa tak v roku 1998 , kedy sa premiérom stal predseda druhej najsilnejšej strany, respektíve koalície strán SDK , Mikuláš Dzurinda. K výnimke došlo aj v roku 2010, kedy sa premiérkou stala Iveta Radičová, predsedom strany bol ale Mikuláš Dzurinda. Stranu mal pôvodne do volieb viesť Dzurinda, nečakane sa však vzdal po tom, čo vtedajší premiér Robert Fico (Smer-SD) obvinil SDKÚ-DS z prania špinavých peňazí. Radičová získala v straníckych primárkach väčšinu, porazila tým ex-ministra financií Ivana Mikloša a stala sa tak volebným lídrom za stranu SDKÚ-DS. “Vo voľbách do slovenského parlamentu 12. júna 2010 získala SDKÚ-DS 15,42 percenta hlasov a 28 poslaneckých kresiel. Vytvorila vládu spoločne so SaS, KDH a stranou Most-Híd. Oficiálnym kandidátom SDKÚ-DS na post predsedu vlády bola od 15. júna 2010 volebná líderka Iveta Radičová. Jednohlasne o tom rozhodlo stranícke prezídium .” Súčasný premiér Peter Pellegrini taktiež nie je predsedom strany SMER-SD, v jeho zasadnutí na premiérsku stoličku však figurovali iné dôvody, než v prípade Ivety Radičovej. Pellegrini sa stal predsedom vlády v roku 2018 po tom, čo vtedajší premiér Robert Fico podal demisiu v reakcii na nepokoje spojené s vraždou novinára Jána Kuciaka. Vladimír Mečiar , predseda strany HZDS, ktorá zvíťazila vo voľbách v roku 1992 a 1994, sa stal ako líder najsilnejšej strany po oboch spomínaných voľbách premiérom. Výnimku opäť vidíme po prvých slobodných voľbách v roku 1990, kde zvíťazila strana VPN. Mečiar sa vďaka svojej popularite stal premiérom, aj keď nebol predsedom VPN, ani členom jej užšieho vedenia. V apríli 1991 bol Mečiar Slovenskou národnou radou odvolaný a vo funkcii premiéra ho nahradil Ján Černogurský z KDH. Premiérom sa Mečiar stal opätovne v roku 1992 po parlamentných voľbách. Podobný prípad nastal v marci 1994, kedy vláda Mečiarovi vyslovila nedôveru a prezident Michal Kováč vymenoval novú koaličnú vládu na čele s premiérom Jozefom Moravčíkom z Demokratickej únie Slovenska. Po predčasných voľbách v októbri 1994 Mečiar znova nastúpil do funkcie premiéra ako líder víťaznej strany. Podľa slovenskej ústavnej tradície je zvykom, že vládnu koalíciu skladá líder strany, ktorá zvíťazila v parlamentných voľbách. Nájdu sa však početné historické výnimky, kedy sa predsedom vlády stala vybraná osobnosť v rámci víťaznej strany, ktorá nebola jej lídrom, prípadne predseda druhej najsilnejšej strany, pokiaľ nebol víťaz volieb schopný zložiť koalíciu. V 90-tych rokoch takisto nastali dva prípady, kedy vláda nevznikla na základe volieb, ale poverenie zostaviť vládu dostal vybraný politik od Slovenskej národnej rady (1991) a prezidenta (1994). Keďže formulácia Moniky Beňovej “ skúsenosť hovorí, že volebnú koalíciu skladá volebný víťaz ” nezodpovedá politickej realite s mnohými výnimkami tejto ústavnej tradície, výrok hodnotíme ako nepravdivý.

1998
SDK
obvinil
volebným lídrom
Peter Pellegrini
demisiu
Vladimír Mečiar


Nigel Farage samotný a strana Ukip sa nijako netají, by som povedal istou afinitou k Putinovmu režimu a k Putinovmu videniu sveta.

N. Farage sa pred dvomi rokmi súhlasne vyjadril k Putinovej politike smerom k Sýrii, pricom však oficiálne nepodporuje jeho režim ci anexiu Krymu. Obdivne smerom k Putinovej osobe sa vyjadrila taktiež clenka Ukip D. James, ktorá vyzdvihovala Putinov spôsob obhajovania národných záujmov Ruska. Ako celok však výrok hodnotíme ako zavádzajúci, pretože neexistujú dostupné informácie o afinite pokrývajúcej všetky aspekty spomenuté F. Šebejom. Je pravdou, že N. Farage sa v minulosti s obdivom vyjadroval smerom k V. Putinovi. Istú afinitu k jeho práci unho možno usúdit napríklad na základe výroku: " As an operator, but not as a human being, I would say Putin " (odpoved na otázku, ktorého svetového lídra obdivuje Farage najviac, pozn.). Avšak nemožno povedat, že by verejne obdivoval Putinov politický režim, ku ktorému sa vo vybranom rozhovore nevyjadril pozitívne: "... Not that I approve of him politically. How many journalists in jail now ?". Taktiež nepodporuje ruskú anexiu Krymu. V rámci tejto problematiky sa vyjadril negatívne najmä o EÚ, ktorú "obvinil" z provokácie Ruska ponukou asociacnej dohody pre Ukrajinu. O Putinovi sa obdivne vyjadrila v rámci strany Ukip jej clenka D. James, ked súhlasne podporila jeho spôsob presadzovania národných záujmov Ruska: " I admire him from the point of view that he's standing up for his country. He's very nationalist ." pricom pokracovala " He is putting Russia first and he has issues with how the EU encouraged a change of government in the Ukraine, which he felt put at risk and put in danger a Russian population in that country ".

afinitu vyjadrila


ja som sa nikdy nesťažoval na SaSku, a nikdy som nič SaSke nevyčítal.

Nezistili sme vyjadrenia Radoslava Procházku, v ktorých by sa sťažoval na stranu SaS, prípadne na jej členov. Uvádzame Procházkove niektoré reakcie na SaS. Výrok na ich základe hodnotíme ako pravdivý. Ešte v roku 2014 Procházka podporil v eurovoľbách kandidátov strany Sloboda a solidarita. SaS predtým, v januári 2014 podporila Procházku v prezidentských voľbách. V marci 2016, krátko po parlamentných voľbách sa uvažovalo o pravicovej vláde za účasti SaS aj strany Sieť. Procházka sa k tejto téme vyjadril , že sa nezúčastní rokovania so Smerom o zostavení vlády, avšak na podobnom rokovaní s Richardom Sulíkom by sa zúčastnil. Spomedzi zistených vyjadrení Radoslava Procházku smerom k strane Sloboda a Solidarita sa žiadne netýkalo kritiky tejto strany, prípadne jej členov. Dátum zverejnenia analýzy: 17.05.2016 Naspäť Nahlásiť chybu

podporil podporila vyjadril


Tá zmena, ktorú sme uskutočňovali ako prvú (po vstupe do vlády, pozn.), že musíme viac šetriť, respektíve lepšie obstarávať napríklad vo forme elektronických aukcií, aby verejné obstarávanie bolo skôr šetrením než plytvaním nastavenie viacerých pravidiel ekonomických záležitostiach si myslím, že prinesie ovocie.

Prvým rozhodnutím, ku ktorému vláda I. Radičovej dospela na svojom prvom rokovaní hneď po vyriešení viacerých personálnych otázok, bola príprava návrhu Programového vyhlásenia vlády SR a hneď ďalším bodom programu bolo riešenie situácie ohľadom povodní . Zoznam návrhov zmien novej vlády súvisiace so šetrením a lepším obstarávaním v chronologickom poradí: Návrh uznesenia vlády SR k zverejneniu zmlúv ministerstiev a verejných inštitúcií – 3. Rokovanie vlády SR , 15. Júl 2010 Návrh zabezpečenia zvýšenia kvality vnútorných kontrolných systémov a vykonania mimoriadnych kontrol (auditov) na ministerstvách a ostatných ústredných orgánoch štátnej správy – 6. Rokovanie vlády SR , 11. August 2010 Rozdiel sa môže zdať banálny, avšak politici by si mali zvyknúť rozlišovať detaily, ktoré sú často predmetom hádok. V minulosti Pavol Paška obvinil vládu, že sa nevenuje problémom občanov, pretože jej prvé rozhodnutie sa malo týkať imunity.

prvom rokovaní
Programového vyhlásenia vlády SR
riešenie situácie ohľadom povodní
minulosti


Ja chcem znovu pripomenúť sme strana (Smer-SD, pozn.), ktorej neodišiel z poslaneckého klubu ani jeden jediný poslanec.

Je pravdou, že poslanecký klub Smer-SD zatiaľ neopustil ani jeden poslanec. Odchody zo strany sa odohrali len na individuálnej úrovni, nie však z poslaneckej pozície. Výrok hodnotíme ako pravdivý. Podobný výrok sme už overovali v O 5 minút 12, 11.január 2015 alebo V politike , 12. apríl 2015.

overovali
V politike
Behýla
Hanzela
vedení
informácií


Cirka 5 500 je mesačný príspevok na jedného toho zamestnanca. Áno, je to okolo 70 miliónov celková čiastka, ktorá na, v tých troch etapách na tých mladých ľudí ide prostredníctvom Európskeho sociálneho fondu.

Ján Richter hovorí o príspevku 5 500 eur ako mesačný príspevok na jedného zamestnanca chybuje. Ide o sumu na rok, pričom 1/12 z tejto sumy sa vypláca každý mesiac.

jedná

jedná

Národného programu pre zamestnávanie mladých ľudí


Ja nepokladám za korektné obviňovať učiteľov, že je to politikum a že sú riadení trebárs nejakou politickou stranou, ako tieto vyjadrenia zazneli jednak z úst pána ministra, jedna z úst pána predsedu Národnej rady.

Minister školstva a predseda NR SR skutočne vyslovili podozrenia z politizácie štrajku učiteľov, konkrétne narážali aj na väzbu viceprezidenta Slovenskej komory učiteľov na stranu OĽaNO. Výrok preto hodnotíme ako pravdivý. Minister školstva Peter Pellegrini vyhlásil v januári 2016 v súvislosti so štrajkom učiteľov toto: " Prichádzať s takýmito návrhmi a ultimátami pár týždňov pred voľbami je nereálne(...) Niektorí politici z toho chcú vytĺcť politický kapitál, "

Pellegrini SME Draxler Aktuality.sk


Zatiaľ maďarská ústava len vytvára predpoklady, keď hovorí o tom, že každý plnoletý občan maďarskej, Maďarska, lebo už nie je republika, ale Maďarsko, má právo voliť a byť volený, čiže tam musíme počkať aký bude ten konkrétny zákon

V článku XXI maďarskej ústavy ( .pdf ) sa uvádza: "(1) Každý dospelý občan Maďarska s pobytom na území Maďarska má právo byť volený a právo voliť v parlamentných voľbách, miestnych voľbách poslancov a starostov, ako aj vo voľbách do Európskeho parlamentu. Právo voliť alebo rozsah tohto práva môžu byť obmedzené na trvalý pobyt v Maďarsku a spôsobilosti byť volený, ako aj na základe ďalšieho ústavného zákona. (2) Za porušenie princípu rovnosti volebného práva nemôže byť považované, ak ústavný zákon udelí ďalší hlas matkám v rodinách s neplnoletými deťmi, alebo iným osobám, ktoré určí zákon." Ústava teda poskytuje priestor na dodatočnú úpravu volebného práva.

.pdf


Obchodné reťazce realizujú 85% potravín na Slovensku.

Výrok hodnotíme ako pravdivý, kedže tržby obchodných reťazcov sa podieľali 85 % na celkových tržbách z potravín. Podiel tržieb obchodných reťazcov na celkových tržbách z potravín, možno interpretovať ako podiel potravín realizovaných cez obchodné reťazce. Prezentácia generálnej riaditeľky sekcie potravinárstva a obchodu p. Zuzany Nouzovskej k podielu slovenských potravinárskych výrobkov v obchodnej sieti ( pdf ., strana 7). Údaje o podiele tržieb vychádzajú z údajov Štatistického úradu SR, ako aj ročných výkazov, Z prezentácie vyplýva, že tržby obchodných reťazcov dosiahli za rok 2011 85,1% všetkých tržieb z potravín. Prameň : ŠÚ SR; výkaz Roč. 1 – 01, moduly 177 (tržby v MO spolu) a 186 (tržby v MO podľa klasifikácie Produkcie). Poznámka: Údaje sú za podniky s 20 a viac zamestnancami s prevažujúcou činnosťou "maloobchod". Dátum zverejnenia analýzy: 04.03.2013 Naspäť Nahlásiť chybu

Prezentácia pdf


moderátor: A to riešenie ktoré navrhujete? Stanislav MARTINČKO: Tak im( mladým rómkam, pozn.) štát dá nejakú odmenu, že nerodia. Ale kto chce, tak každý rok dostanú nejaké peniaze.

Stanislav Martinčko vo svojom oficiálnom programe neuvádza odmeny mladým Rómkam. V rozhovore pre SME však tento zámer priznáva. Pokiaľ by mladé Rómky neporodili do dvadsiatich rokov, štát by im vyplatil finančný bonus. Výšku tohto bonusu neuvádza. Jeho argumentácia je založená na tom, že 20 ročné dievčatá sa vedia lepšie rozhodnúť či chcú dieťa, alebo nie.

programe rozhovore


Veď to je v poriadku, pani redaktorka, keď si zoberiete, koľko my sme úradníkov obvinili, šetrili za korupciu a podobne, koľko predtým sa dialo ešte za Dzurindovej vlády. Veď to štandard, že vždy zlyhá nejaký ľudský faktor a povinnosťou polície je tú korupciu šetriť.

Ficova vláda po nástupe do funkcie vyšetrovala napríklad úradníkov za tunelovanie Braniska. Viacero káuz je tiež uvedených priamo na serveri http://www.korupcia.sk/ .

vyšetrovala


Je odhad z Európskej komisie, že tento dlh (Slovenska, pozn.) bude v nasledujúcich rokoch klesá.

Tvrdenie R. Fica o poklese verejného dlhu Slovenskej republiky sme overili prostredníctvom poslednej správy Európskej komisie - tzv. Winter forecast , ktorá sa zaoberá hospodárskym výhľadom krajín EU. Správa je komplexná a bola vydaná vo februári roku 2014, Slovensku sa v jej rámci venuje samostnaná časť.

Winter forecast